title: Saarijärven Paavo (sanomalehti)

text: Vihtori Vesterisen johtamat Keski-Suomen maalaisliittolaiset ryhtyivät perustamaan omaa lehteä syksyllä 1917. Maaseutuväestölle tarkoitettu "Saarijärven Paavo" oli raittiushenkinen ja aitosuomalainen puoluelehti, jossa oli vain vähän uutisaineistoa. Lehti kärsi jatkuvista talousvaikeuksista ja pysyi hengissä vain uskollisten kannattajiensa tuella. Vuonna 1932 lehden tukiyhtiö osti pula-aikana vaikeuksiin joutuneen "Keskisuomalaisen", jolloin "Saarijärven Paavo" voitiin lopettaa.


title: Saarijärven Paavo (sanomalehti)

text: "Saarijärven Paavo" ilmestyi vuosina 1918–1919 ja 1923–1932 kolmesti ja vuosina 1920–1922 kuudesti viikossa. Kuusipäiväisen lehden rinnalla julkaistiin myös kolmipäiväistä painosta. Lehden levikki oli 1930-luvun alussa alle 3 000 kappaletta eikä koskaan noussut yli kuuden tuhannen. Päätoimittajina työskentelivät Lauri Perälä (1918–1919), Väinö Kivilinna (Borg, 1919–1921), Eero Lappalainen (1921–1926) ja Anttoni Takala (1926–1932).


title: OBX-indeksi

text: OBX-indeksi ("OBX", Oslo Børs Index) on norjalaisen Oslon pörssin vuonna 1986 käyttöön otettu osakeindeksi. Siihen kuuluu 25 pörssin eniten vaihdetuinta osaketta. Osakelista tarkistetaan kahdesti vuodessa edeltävän kuuden kuukauden kaupankäynnin pohjalta. Enimmäisosuutta rajoitetaan kuitenkin UCITS III -säädösten mukaisesti ja Euroopan talousalueen ulkopuolisten yritysten osakkeiden osuus voi OBX-indeksissä olla enintään 10 prosenttia. Muutokset astuvat voimaan joulukuun kolmannen torstain jälkeisenä perjantaina.


title: OBX-indeksi

text: Joulukuun 18. päivästä 2015 alkaneen puolivuotiskauden ajan OBX-osakeindeksin kokoonpano on seuraava. Taulukossa on listattu mukana olevat yhtiöt (joissain tapauksissa osakesarjat), osakelyhenne, yrityksen toimiala GICS-luokittelun mukaisesti (Global Industry Clasification Standard) ja yrityksen osakkeen indeksipaino prosentteina.


title: Matti Tausti

text: Matti Ilmari Kustaa Tausti (ent. Helminen) (15. elokuuta 1924 Tampere – 1. helmikuuta 2016 Helsinki) oli suomalainen arkkitehti. Tausti toimi muun muassa Kotkan kauppalanarkkitehtina ja suunnitteli Rauhalan koulun (1956, vihittiin käyttöön 1958).


title: Matti Tausti

text: Tausti tunnettiin ennakkoluulottomien ideoiden ja valitusten tehtailijana. Hän oli työryhmässä, joka ideoi 1970-luvulla liikekeskuksen rakentamista Helsinkiin Töölönlahden alle ja hahmotteli suunnitelman paperille. Vuonna 1970 hän hahmotteli Suomeen 4–5 superlääniä, joista Länsi-Suomen läänin asukasmäärä olisi ollut 1,3 miljoonaa ja Tampere sen pääkaupunki. Vuonna 1975 hän vastusti metroa, koska se tekee hänen mukaansa ihmisestä koneen, kun taas henkilöauto takaa vapaan liikkumisen.


title: Silvano Fashion Group

text: Silvano Fashion Group AS on virolainen vaatealan, erityisesti naisten alusasujen ja uimapukujen suunnitteluun, valmistukseen ja myyntiin keskittynyt konserni. Silvanon hallituksen puheenjohtajana on Toomas Tool ja konsernin johtoryhmän ainoa jäsen on Jarek Särgava.


title: Silvano Fashion Group

text: Silvano Fashion Group on muodostettu kolmen keskeisen taustayrityksen pohjalta. Nämä ovat valkovenäläinen "Milavitsa" (toiminut vuodesta 1908), virolainen "Klementi" (vuodesta 1944) ja latvialainen "Lauma" (vuodesta 1960). Yrityksen perustamisvuodeksi esitetään 1944, joka oli virolaisen taustayhtiön perustamisajankohta. Vuonna 1994 Klementi yksityistettiin, ja 80 prosenttia yrityksen omistuksesta siirtyi työntekijöille. Klementi listautui Tallinnan pörssiin vuonna 1997, ja vuonna 2002 Alta Holding hankki enemmistön yhtiöstä.


title: Silvano Fashion Group

text: Alta Holding perusti Silvano Fashion Groupin vuonna 2005, jolloin siitä tuli Klementin holding-yhtiö. Seuraavana vuonna Silvano osti 60 % enemmistöosuuden Milavitsasta ja 100 % osuuden Lauma Lingerie -yhtiöstä. Ennen vuoden 2006 loppua omistukset yhdistettiin Silvano Fashon Groupiksi. Vuonna 2007 Silvano Fashon Group listautui Varsovan pörssiin ja hankki omistukseensa "Amadea Line" -vähittäismyymäläketjun Liettuasta.


title: Silvano Fashion Group

text: Yrityksellä on viisi tytäryhtiötä, jotka sijaitsevat Virossa, Valko-Venäjällä, Latviassa, Ranskassa ja Venäjällä.


title: Silvano Fashion Group

text: Silvano Fashion Group hallinnoi useita tuotemerkkejä, joista tunnetuimmat ovat Milavitsa, Alisee, Hidalgo, Lauma Lingerie ja Laumelle. Alusvaatteet ja uimapuvut valmistetaan Milavisan tehtailla Minskissä ja Lauman tehtailla Liepajassa. Tuotteet myydään tukkumyynnin, franchisemyymälöiden ja omien myymälöiden kautta. Vuoden 2014 lopussa konsernilla oli yhteensä 682 Milavitsan ja Lauman brändimyymälää. Myyntiä on ainakin 25 eri maassa, erityisesti nykyisissä tai entisissä esimerkiksi IVY-maissa, mutta myös Belgiassa, Saksassa, Italiassa, Arabiemiraateissa, Iranissa, Saudi-Arabiassa ja Ugandassa.


title: Silvano Fashion Group

text: Silvano Fashion Groupin osake noteerataan Tallinnan ja Varsovan pörsseissä. Joulukuussa 2017 yhtiön osake kuului OMX Baltic 10 -indeksiin, joka on Nasdaqin osakeindeksi kymmenen keskeisen Baltian maissa kotipaikkansa pitävän pörssiyrityksen osakkeelle.


title: José Benito de Churriguera

text: José Benito de Churriguera (1665 – 1725) oli espanjalainen barokin ajan arkkitehti ja kuvanveistäjä.


title: Olli-Pekka Vehviläinen

text: Olli-Pekka Vehviläinen (s. 1933) on suomalainen historiantutkija ja professori. Hän oli vuodesta 1973 Tampereen yliopiston yleisen historian professori ja 1967–1998 Helsingin yliopiston yleinen historian dosentti. Hän on tutkinut Saksan 1930–1940-luvun ulko- ja sisäpolitiikkaa.


title: Olli-Pekka Vehviläinen

text: Vehviläinen on ollut Suomalaisen Tiedeakatemian jäsen vuodesta 1994.


title: Helene Weigel

text: Helene Weigel (1900–1971) oli itävaltalais-saksalainen näyttelijä. Hän oli Bertolt Brechtin puoliso ja näytteli monissa Brechtin näytelmissä pääosaa. Hän oli älykäs ja dynaaminen näyttelijä, aikanaan paras Brechtin näyttelijäilmaisuja käsittelevien teorioiden tulkitsija, esimerkkiinä nimiosatulkinta näytelmässä "Mutter Courage und ihre Kinder" ("Barbara Peloton"). Weigel ja Brecht olivat vuosina 1933–1948 yhdessä maanpaossa. He perustivat 1949 yhdessä teatterin Berliner Ensemble, jonka johtaja hän oli vuodesta 1956l


title: Sähköinen Rouva Maa

text: Sähköinen Rouva Maa on suomalaisen Miljoonasade-yhtyeen 13. ja viimeisin studioalbumi. Se julkaistiin 19. helmikuuta 2016.


title: Sähköinen Rouva Maa

text: Albumi debytoi Suomen virallisen listan sijalla 14, ja tippui seuraavalla viikolla sijalle 25.


title: Ransford Osei

text: Ransford Osei (s. 5. joulukuuta 1990 Kumasi) on ghanalainen jalkapalloilija, joka edustaa Veikkausliigassa pelaavaa Rovaniemen Palloseuraa. Pelipaikaltaan molempijalkainen Osei on hyökkääjä. Hän on pelannut myös Ghanan jalkapallomaajoukkueessa.


title: Ransford Osei

text: Osei aloitti uransa Ghanan valioliigan Kessbenissä, jota hän edusti vuodet 2005–2008, jossa hän pelasi 30 ottelua tehden kolme maalia. Vuodet 2008–2011 Osei edusti Israelin Ligat ha'Alin Maccabi Haifaa, josta hän kävi lainalla kotimaassaan Berekum Chelseassa, alankomaalaisessa Twentessä ja Granada CF:n kakkosjoukkueessa. Maccabin kanssa Osei voitti kerran Ligat ha'Alin. Tammikuussa 2012 Osei siirtyi eteläafrikkalaiseen Bloemfontein Celticiin, jossa hän pelasi vain puolisen vuotta, ennen kuin elokuussa 2012 palasi takaisin kotimaahansa ja Asante Kotokon riveihin. Joulukuussa 2013 Osei purki sopimuksensa seuran kanssa, voitettuaan kerran liigamestaruuden ja kerran supercupin. Tammikuussa 2015 hän siirtyi eteläafrikkalaiseen Polokwane Cityyn, jossa hän pelasi vain saman vuoden heinäkuuhun. Helmikuussa 2016 Osei siirtyi testijakson jälkeen Suomen Veikkausliigan Rovaniemen Palloseuraan kaksivuotisella sopimuksella.


title: Ransford Osei

text: Osei on edustanut Ghanaa nuorten maajoukkueissa. Vuoden 2007 alle 17-vuotiaiden MM-kilpailuissa Osei oli kilpailuiden toiseksi paras maalintekijä. Vuonna 2009 Osei voitti alle 20-vuotiaiden kanssa ikäluokan MM- ja Afrikan-mestaruuskilpailut, joista jälkimmäisissä hän oli myös paras maalintekijä. Ghanan jalkapallomaajoukkueessa Osei debytoi tammikuussa 2010 ystävyysottelussa Malawia vastaan.


title: Ransford Osei

text: Seurajoukkuetasolla


title: Ransford Osei

text: Maajoukkuetasolla


title: Ransford Osei

text: Henkilökohtainen


title: Apranga

text:
Apranga APB on liettualainen yrityskonserni, joka käy vaatteiden, kenkien ja nahkatavaroiden vähittäiskauppaa usean eri brändin alla toimivien myymälöiden kautta. Yhtiö on tehnyt monia edustus-, franchise- tai yhteistyösopimuksia Baltian markkinoiden osalta lukuisten tunnettujen vaatemerkkien kanssa. Yrityskonsernilla on yhteensä yli 170 myymälälää Latviassa, Liettuassa ja Virossa. Konserniyhtiö Aptanga APB:n lisäksi yritysryppääseen kuuluu 18 muuta yhtiötä.
Esimerkkeinä konserniyrityksen edustamista noin 200 tuotemerkeistä tai myymäläketjuista ovat AJ (Armani Jeans), Aldo, Bershka, Burberry, Dolce & Gabbana, DSquared2, Ermenegildo Zegna, Emporio Armani (Giorgio Armani S.p.A), Gucci, Lanvin, Mados Linija, Mango, Marina Rinaldi, Massimo Dutti, Max Mara, Pull & Bear Ralph Lauren, Stradivarius, Weekend ja Zara (Inditex).


title: Apranga

text: Yhtiön osake on vuodesta 1997 lähtien noteerattu Vilnan pörssissä. Helmikuussa 2016 yhtiön osake kuului OMX Baltic 10 -indeksiin, joka on NASDAQ Inc. -pörssiyhtiön osakeindeksi kymmenen keskeisen Baltian maissa kotipaikkansa pitävän pörssiyrityksen osakkeelle.


title: Hôtel de Soubise

text: Hôtel de Soubise on barokkityylinen kaupunkipalatsi Pariisin keskustassa Le Maraisin alueella 3. arrondissementissa, Rue des Francs-Bourgeois -kadun varrella. Hôtel de Soubisen omistaa nykyään Ranskan kansallisarkisto, jonka päätoimipiste on jaettu Hôtel de Soubisen ja läheisen Hôtel de Rohanin kesken. Hôtel de Soubisessa toimii lisäksi Ranskan historian museo.


title: Hôtel de Soubise

text: Hôtel de Soubisen rakennutti vuosina 1705–1709 Soubisen ruhtinas François de Rohan. Ranskan kuningas Ludvig XIV lahjoitti hänelle varat tontin ostamiseen. Talon suunnitteli arkkitehti Pierre-Alexis Delamair. Paikalta purettiin Clissonin suvulle 1300-luvulla rakennettu kaupunkitalo, josta jäi jäljelle tornilla varustettu kulmaus. Hôtel de Soubisen on sanottu edustavan tyylillisesti Pariisin yksityistalorakentamisen huippua. Kokonaisuuteen kuuluu sisäpiha, jota kiertää pylväsrivistön koristama kaareva muuri. Talon loistokkaat sisätilat suunnitteli arkkitehti Germain Boffrand vuosien 1735–1740 tienoilla. Makuuhuoneen seinillä on François Boucherin tekemiä koristemaalauksia. Muita sisätilojen koristeluun osallistuneita taidemaalareita olivat muun muassa Carle Van Loo, Jean Restout ja Charles-Josep Natoire.


title: Hôtel de Soubise

text: Hôtel de Soubise siirtyi Ranskan valtion omaisuudeksi keisarillisella määräyksellä vuonna 1808 ja Napoleon sijoitti sinne keisarillisen arkistonsa. Ranskan historian museon rakennukseen perusti Napoleon III vuonna 1867.


title: Elisenda de Montcada

text: Elisenda de Montcada (noin 1292 – 1364) oli Aragonian kuningatar, kuningas Jaakko II:n neljäs ja viimeinen vaimo.


title: Elisenda de Montcada

text:
Elisenda kuului yhteen Katalonian vaikutusvaltaisimmista perheistä keskiajalla. Heidät vihittiin Tarragonassa vuonna 1322. Kuningaspari perusti yhdessä luostarin Pedralbesiin. Kun kuningas kuoli vuonna 1327, Elisenda muutti luostarin yhteydessä olevaan palatsiin jossa hän asui elämänsä jäljellä olevat 37 vuotta. Hän ei ottanut nunnan vihkimystä mutta osallistui aktiivisesti luostarin toimintaan.
Elisendan sarkofagi on kaiverrettu marmorista ja sijoitettu luostarikirkon alttarin taakse. Sitä koristaa kaksi patsasta: kirkkosaliin päin näkyy Elisenda kuningattarena viittaan ja kruunuun pukeutuneena. Sakastiin päin näkyy Elisenda leskenä noviisin asussa. Arkkua kannattelee kolme leijonaa.


title: Elina Warsta

text: Elina Warsta (s. 1979) on suomalainen Kokkolassa asuva ja työskentelevä kuvittaja ja graafinen suunnittelija.


title: Elina Warsta

text: Warstan äiti Taruliisa Warsta (o.s. Tamminen, 1947–2012) oli serifraafikko ja kirjailija. Warsta valmistui Lahden Muotoiluinstituutista graafiseksi suunnittelijaksi vuonna 2005 ja työskenteli 2004–2008 WSOY:n palveluksessa kirjagraafikkona. Hänen kirjagrafiikkaansa on palkittu Vuoden kaunein kirja -kilpailussa. Warstan puoliso on sisustusarkkitehti ja muotoilija Kasper Tammela, jonka kanssa hänellä on Solmu-niminen design-yritys.


title: Elina Warsta

text: Warsta on suunnitellut useiden kirjojen ulkoasuja ja kansia mm. Kari Hotakaiselle, Pirkko Saisiolle, Helmi Kekkoselle, Aki Ollikaiselle, Tuomas Kyrölle, Umayya Abu-Hannalle, Antti Holmalle, Roope Lipastille, Miina Supiselle, Antti Leikakselle, Jussi Kylätaskulle ja Sari Pöyliölle.


title: Elina Warsta

text: Warsta on kuvittanut seuraavat teokset:


title: Elina Warsta

text: Näiden lisäksi Warsta on tehnyt kuvituksia useisiin muihinkin lastenkuva- ja tietokirjoihin.


title: Elina Warsta

text: Vuonna 2013 Warsta voitti Pauligin järjestämän Juhla Mokka -kahvirasian kuvituskilpailun, johon tuli lähes kuusisataa ehdotusta.


title: Elina Warsta

text: Tomi Kontion teoksen "Koira nimeltään Kissa" -kuvittanut Warsta on ehdolla vuoden 2016 Pohjoismaiden neuvoston lasten- ja nuortenkirjallisuuspalkinnon voittajaksi, kuvitus valittiin Suomen edustajaksi IBBY (International Board on Books for Young People) -kunnialistalle.


title: Elina Warsta

text: Opetus- ja kulttuuriministeriön myöntämä Lastenkulttuurin valtionpalkinto myönnettiin Warstalle 17. marraskuuta 2016.


title: Afrobolivialaiset

text: Afrobolivialaiset ovat pääasiassa Afrikasta espanjalaisten tuomista orjista polveutuvia bolivialaisia. Terminä afrobolivialainen on suhteellisen uusi ja afrobolivialaisista käytetään usein espanjankielistä nimeä "negro".


title: Afrobolivialaiset

text: Arviot afrobolivialaisten määrästä vaihtelevat 6 000:n ja 158 000:n välillä. CIA:n julkaisema The World Factbook arvioi afrobolivialaisten muodostavan 1 % koko Bolivian väestöstä. Suuret heitot arvioiden välillä johtuvat siitä, että Bolivian väestönlaskennat eivät huomioi eri rotuja. Suurimmat keskittymät afrobolivialaisia on La Pazin departementissa Nor Yungasin ja Sud Yungasin maakunnissa. Pienempiä afrobolivialaisyhteisöjä löytyy lähes jokaisesta Bolivian kaupungista.


title: Afrobolivialaiset

text: Afrobolivialaisten historia ulottuu Etelä-Amerikan siirtomaa-ajalle. Espanjalaiset toivat afrikkalaisia orjia perun varakuningaskunnan hopeakaivoksille ja 1600-luvun vaihteessa heitä oli alueella jo satoja tuhansia. Vuonna 1611 Ylä-Perun eli nykyisen Bolivian Potosín hopeakaivoksilla työskenteli arviolta 6 000 afrikkalaista tai mulattiorjaa. Afrikkalaisia tuotiin hopeakaivosten lisäksi paikallisille kokaplantaaseille. Orjuus lakkautettiin Bolivian perustuslaissa 19. joulukuuta 1827, mutta poliittisten syiden takia se pantiin käytäntöön vasta vuonna 1851. Termi "afrobolivialainen" syntyi vasta 1990-luvulla ja useammin käytettyjä termejä ovat "negro" (musta) ja "moreno" (ruskea).


title: Afrobolivialaiset

text: Afrobolivialaiset puhuvat enimmäkseen espanjan kieltä. Maaseudulla asuvat afrobolivialaiset puhuvat sitä omalla murteellaan, johon on sekoittunut afrikkalaistaustaisia sanoja. Etenkin Sud Yungasin alueella afrobolivialaiset puhuvat usein myös aimaran kieltä.


title: Afrobolivialaiset

text: Nor Yungasin ja Sud Yungasin alueiden afrobolivialaisista suurin osa työskentelee maatalouden parissa kasvattaen esimerkiksi kokaa, kahvia, sitrushedelmiä, kaakaota ja muita rahakasveja. Kokapensaiden lehdet ovat tärkein viljelytuote. Kasvien viljelyn ohella kasvatetaan myös kanoja ja harjoitetaan metsästystä. Afrobolivialaiset ovat pääasiassa kristittyjä muiden bolivialaisten tapaan.


title: Weizsäcker

text: Weizsäcker on saksankielinen sukunimi seuraavilla henkilöillä:


title: CB Gran Canaria

text: Club Baloncesto Gran Canaria – Claret, S.A.D., lyhyemmin CB Gran Canaria, on espanjalainen koripalloseura Kanariansaarten Las Palmasista. Se pelaa kotiottelunsa Gran Canaria Arenalla.


title: CB Gran Canaria

text: Gran Canaria hävisi ULEB Eurocupin loppuottelun vuonna 2015. Keväällä 2013 se ylsi Liga ACB:n välieriin. Vuonna 2016 Gran Canaria pelasi Espanjan cupin loppuottelussa.


title: Eurodisko

text: Eurodisko voi viitata seuraaviin:


title: Miesten Superpesiksen kausi 2016

text: Superpesiksen kausi 2016 oli Suomen pesäpallon pääsarjan Superpesiksen 27. kausi. Kauteen osallistuu 14 joukkuetta, ja runkosarjassa joukkueet pelaavat 28 ottelua. Uusina joukkueina Superpesikseen kauteen nousevat Oulun Lippo ja Kempeleen Kiri.


title: Miesten Superpesiksen kausi 2016

text: Runkosarja pelataan kaksinkertaisena sarjana, jonka lisäksi pelataan kaksi paikallisottelua seuraavin otteluparein: Alajärvi–Vimpeli, Hyvinkää–Kouvola, Joensuu–Kitee, Jyväskylä–Kankaanpää, Kempele–Oulu, Seinäjoki–Koskenkorva, Sotkamo–Pattijoki. Yhteensä joukkueet pelaavat runkosarjassa 28 ottelua.


title: Miesten Superpesiksen kausi 2016

text: Runkosarjassa 2–0-voitosta saa kolme pistettä ja 1–0-voitosta kaksi. Jos ottelu on kahden jakson jälkeen tasan, molemmat joukkueet saavat yhden pisteen ja ottelun voittaja ja toisen sarjapisteen saava joukkue ratkaistaan supervuorossa tai tämän jälkeen kotiutuslyöntikilpailussa. Runkosarjassa kuitenkin yksi ottelu päättyi poikkeuksellisesti tasapeliin.


title: Miesten Superpesiksen kausi 2016

text: Runkosarjassa tasapisteissä olevien joukkueiden keskinäisen paremmuuden ratkaisee kolmen pisteen voittojen määrä tai niiden ollessa tasan kaikkien voittojen määrä. Jos edelleen ollaan tasatilanteessa, ratkaisee tehtyjen ja annettujen juoksujen ero, sitten keskinäisten ottelujen voitot, keskinäisten ottelujen pisteet tai keskinäisten ottelujen jaksoero.


title: Miesten Superpesiksen kausi 2016

text: Runkosarjan päätyttyä kuusi parasta joukkuetta pääsevät suoraan puolivälieriin, ja sijoille 7–10 sijottuneet pelaavat minipudotuspelit (paras kolmesta -järjestelmällä) pääsystä puolivälieriin. Puolivälierät, välierät ja loppuottelut pelataan paras viidestä ja pronssiottelut paras kolmesta. Joka kierroksella runkosarjassa parhaiten sijoittunut joukkue kohtaa heikoimmin sijoittuneen, ja kotietu on paremmin sijoittuneella.


title: Miesten Superpesiksen kausi 2016

text: Runkosarjassa 11:nneksi sijoittuneen joukkueen kausi päättyy runkosarjaan. Sarjan viimeiseksi jäänyt putoaa suoraan Ykköspesikseen. Sijoille 12–13 sijoittuneet pelaavat kauden päätteeksi karsintaottelut paras viidestä -järjestelmällä Ykköspesiksen toiseksi ja kolmanneksi sijoittuneiden kanssa otteluparein SP12–YP3 ja YP2–SP13.


title: Miesten Superpesiksen kausi 2016

text: Jyväskylän Kiri jää ilman sarjalisenssiä taloudellisten ongelmien takia ja Alajärven Ankkurit säilyttää sarjapaikkansa.


title: Miesten Superpesiksen kausi 2016

text: Kauden televisioinnista vastaa maksulliset Nelonen Pro 1 ja Nelonen Pro 2 -kanavat, sekä Nelosen Ruutu+-palvelu. Otteluita esitettiin myös ilmaisena Nelonen kanavalla.


title: Atlantic Petroleum

text: Atlantic Petroleum on färsaarelainen energiateollisuuden yhtiö. Se on erikoistunut öljyn ja maakaasun löytämiseen Pohjoisella-Atlantilla. Yhtiön pääkonttori sijaitsee Tórshavnissa, mutta sillä on kaksi tutkimuskeskusta, joista toinen on Lontoossa ja toinen Bergenissä. Vuoden 2014 päätteeksi sen liikevaihto oli 343 miljoonaa Tanskan kruunua ja tilikauden tappio oli 218 miljoonaa kruunua. Henkilökuntaa yhtiöllä oli samana vuonna noin 27.


title: Atlantic Petroleum

text: Yhtiön osake noteerataan Islannin pörssissä.


title: Benjamin Savšek

text: Benjamin Savšek (s. 24. maaliskuuta 1987 Ljubljana) on slovenialainen koskimelonnan kanadalaisyksikön (C-1) maailman- ja Euroopan-mestari.


title: Benjamin Savšek

text: Savšek sijoittui kymmenenneksi Nottinghamin EM-kilpailuissa 2009. Seuraavana vuonna hän oli Čunovon EM-kilpailuissa kuudes ja Tacenin MM-kilpailuissa seitsemäs. Vuonna 2012 hän saavutti pronssia Augsburgin EM-kilpailuissa, oli kahdeksas Lontoon olympialaisissa ja voitti maailmancupkilpailun Prahassa.


title: Benjamin Savšek

text: Savšek saavutti 2013 kanadalaisyksikössä henkilökohtaisen MM-pronssin Prahassa ja joukkuekilpailun EM-pronssia Krakovassa. Hän voitti maailmancupin joukkuekilpailut Augsburgissa, La Seu d'Urgellissa ja Tacenissa. Seuraavana vuonna hän voitti joukkuekilpailun Euroopan-mestaruuden Wienissä ja oli henkilökohtaisessa kilpailussa kuudes. Deep Creekin MM-kilpailuissa hän saavutti henkilökohtaisessa kilpailussa hopeaa ja joukkuekilpailussa pronssia. Hän voitti maailmancupin kilpailun Ljubljanassa.


title: Benjamin Savšek

text: Savšek voitti kanadalaisyksikön Euroopan-mestaruuden Markkleebergissä 2015. Saman vuoden MM-kilpailuissa Lontoossa hän sai henkilökohtaisessa kilpailussa hopeaa ja joukkuekilpailussa pronssia. Hän sijoittui kuudenneksi Rio de Janeiron olympialaisissa 2016.


title: Benjamin Savšek

text: Savšek saavutti Tacenin EM-kilpailuissa 2017 hopeaa joukkuekilpailussa ja sijoittui henkilökohtaisessa kilpailussa neljänneksi. Hän voitti maailmancupin kilpailun La Seu d'Urgellissa. Hän voitti samana vuonna henkilökohtaisen maailmanmestaruuden Paussa vajaan puolentoista sekunnin erolla slovakialaiseen Alexander Slafkovskýyn.


title: Benjamin Savšek

text: Savšek saavutti Rio de Janeiron MM-kilpailuissa 2018 hopeaa joukkuekilpailussa ja oli henkilökohtaisessa kilpailussa seitsemäs.


title: Silmä ja henki

text: Silmä ja henki () on ranskalaisen fenomenologisen filosofin Maurice Merleau-Pontyn vuonna 1960 ilmestynyt essee, joka ilmestyi kirjana 1964. Essee on viimeinen Merleau-Pontyn elinaikana julkaistu teksti.


title: Silmä ja henki

text: Teoksen on suomentanut Kimmo Pasanen nimellä "Silmä ja mieli" ja sen on julkaissut Kustannus Oy Taide vuonna 1993. Teoksessa on suomentajan jälkisanat. Toinen, uusittu painos ilmestyi 2006. Esseestä julkaistiin uusi suomennos nimellä "Silmä ja henki" vuonna 2012 Merleau-Pontyn suomennosvalikoimassa "Filosofisia kirjoituksia".


title: OMX Iceland 8

text: OMX Iceland 8 tai OMXI8 on Islannin pörssin osakeindeksi. Se on markkina-arvopainotettu indeksi, joka koostuu Islannin pörssin kahdeksasta vaihdetuimmasta osakkeesta. Se korvasi vanhan OMX Iceland 15-indeksin Islannin vuoden 2008 talousromahduksen jälkeen.


title: OMX Iceland 8

text: Tilanne 21. helmikuuta 2016


title: Filosofisia kirjoituksia

text: Filosofisia kirjoituksia on vuonna 2012 ilmestynyt suomennoskokoelma ranskalaisen fenomenologisen filosofin Maurice Merleau-Pontyn esseitä 1940-luvun puolivälistä vuoteen 1961. Kirjoitukset ovat suomentaneet filosofi Miika Luoto ja kääntäjä Tarja Roinila. Suomennoksen on kustantanut Nemo. Tekstit kokoavat läpileikkauksen Merleau-Pontyn keskeisistä teemoista. Valikoima sisältää muun muassa esseen "Silmä ja henki", jonka aikaisempi käännös on ilmestynyt nimellä "Silmä ja mieli".


title: Filosofisia kirjoituksia

text: Harri Mäcklinin arvion ("Helsingin Sanomat") mukaan teos käy erityisen hyvin sellaiselle, jolle fenomenologinen ajattelu ei ole tuttu. Hän kiitti myös suomennosta, sillä vaikka Merleau-Pontyn ilmaisu on selkeää, kääntäminen ei ole helppoa, sillä hänen käsittelemänsä asiat eivät ole helposti sanoin ilmaistavissa.


title: Filosofisia kirjoituksia

text: Suomentajat Miika Luoto ja Tarja Roinila saivat teoksesta vuoden 2013 J. A. Hollon palkinnon.


title: Olli Kestilä

text: Olli Heikki Kestilä (5. elokuuta 1920 Naantali – 3. huhtikuuta 2013 Turku) oli suomalainen arkkitehti, joka suunnitteli paljon merkittäviä kohteita erityisesti kotikaupunkiinsa Turkuun.


title: Olli Kestilä

text: Olli Kestilä aloitti arkkitehtuuriopinnot Teknillisessä korkeakoulussa syksyllä 1939, mutta talvisota keskeytti pian opinnot ja toi kutsun Turun ilmatorjuntapatteristoon. Kestilä valmistui 1947 ja sai Ranskan valtion vuoden mittaisen stipendin Pariisiin, jossa hän jatkoi opintojaan ja pääsi työskentelemään Le Corbusierin toimistossa. Tuon jälkeen hänet palkattiin Erik Bryggmanin toimistoon, kunnes tämän kuolema 1955 lakkautti sen ja Kestilää pyydettiin viimeistelemään oman toimistonsa nimissä muun muassa Bryggmanilta kesken jääneet Turun linnan restaurointisuunnitelmat.


title: Olli Kestilä

text: Olli Kestilän isä oli Kestilän Pukimon omistaja, kauppaneuvos Heikki Kestilä. Olli Kestilä suunnitteli perheyritykselle tehtaan Turun Brahenkadulle sekä nykyisin Kestilänkulmana tunnetun pääkonttorin ja -myymälän Yliopiston- ja Humalistonkadun kulmaan.


title: Ramon Muntaner

text: Ramon Muntaner (n. 1265 – 1336) oli katalonialainen sotilas, joka kirjoitti kronikan seikkailuistaan palkkasotilasjoukon komentajana. Se on tärkeimpiä keskiaikaisia katalaaninkielisiä tekstejä, ja kertoo Aragonian kuningaskunnan kultakaudesta.


title: Ramon Muntaner

text: Muntaner syntyi Peraladassa. Hän ei palannut sinne vuoden 1285 jälkeen, voi olla että hänen lapusuudenkotinsa tuhoutui ranskalaisten hyökkäyksessä. Hänen tiedetään olleen Valenciassa ja Montpellier’ssa, mahdollisesti Mallorcan Jaakko II:n palveluksessa. Hän osallistui Menorcan valtaukseen 1286-1287 ja Messinan puolustukseen, kun Sisiliaa piiritettiin vuonna 1300.


title: Ramon Muntaner

text: Sisiliassa hän liittyi kenraali Roger de Florin joukkoihin Katalonian komppaniassa ja kunnostautui Gallipolin puolustuksessa vuonna 1306. Hn erosi komppaniasta liittyäkseen Mallorcan prinssi Ferranin seurueeseen, ja taisteli Thásoksella, Almyrósissa ja Skópelosilla ennen kuin joutui venetsialaisten vangiksi. Hän palasi hetkeksi Kataloniaan, mutta lähti uudelleen Sisiliaan 1309. Siellä hän osallistui Djerban ja Kerkenna-saarten hallintoon.


title: Ramon Muntaner

text: Muntaner kirjoitti kronikkaansa kolme vuotta alkaen vuonna 1325. Vuonna 1332 hön muutti perheineen Mallorcalle kuningas Jaakko III:n hoviin, ja kuoli seuraavana vuonna. Häneltä jäi kaksi poikaa ja tytär.


title: HB Grandi

text: HB Grandi on islantilainen kalastusalan yritys. Sen pääkonttori on Reykjavíkissa ja se työllistää noin 950 henkeä. Vuonna 2014 sen liikevaihto oli 215 miljoonaa euroa, josta liikevoittoa 36,5 miljoonaa euroa. Sen osake noteerataan Islannin pörssissä ja se on osa OMX Iceland 8-indeksiä.


title: Anže Kuralt

text: Anže Kuralt (s. 31. lokakuuta 1991 Kranj, Slovenia) on slovenialainen jääkiekkoilija, joka pelaa Ranskan Ligue Magnusin Brûleurs de Loups de Grenoblessa. Hän on pelipaikaltaan vasen laitahyökkääjä ja laukoo oikealta.


title: Anže Kuralt

text: Kuralt on Triglav Kranj'n kasvatti. Hän debytoi Slovenian pääsarjassa 17-vuotiaana kaudella 2008–2009, jolloin Kuralt pelasi liigassa viisi runkosarjaottelua tehopistein 1+3=4 ja viisi playoff-ottelussa tehopistein 1+2=3. Kaudeksi 2009–2010 hän siirtyi Itävaltaan EC Salzburgin A-nuoriin, joiden paras pistemies ja maalintekijä Kuralt oli tehoilla 18+17=35. Hän voitti kauden päätteeksi Itävallan A-nuorten mestaruuden.


title: Anže Kuralt

text: Kaudeksi 2010–2011 Kuralt siirtyi pelaamaan Itävallan Erste Bank Eishockey Ligan slovenialaisjoukkue HK Jesenicen riveihin. Hänen tulokaskautensa liigassa toi 51 runkosarjaottelussa tehot 3+7=10. Jesenice pelasi EBEL-kauden jälkeen myös Slovenian liigassa, jossa Kuralt voitti kauden päätteeksi mestaruuden. Hän pelasi kauden aikana myös kuusi ottelua lainalla Slohokej Ligaa kasvattajaseurassaan Triglav Kranj'ssa, kuten myös kahden ottelun verran seuraavalla kaudella 2011–2012.


title: Anže Kuralt

text: Kauden 2012–2013 alussa Kuralt palasi kasvattajaseuransa Triglav Kranj'n paitaan pelaamaan Itävallan toiseksi korkeimmalle sarjatasolle Inter-National-Leagueen. Hän oli joukkueen paras maalintekijä ja toiseksi paras pistemies Tim Jurajevčičin jälkeen tehoilla 15+11=26, mutta Kuralt siirtyi kuitenkin kesken pudotuspelien, tammikuun 2013 lopulla loppukaudeksi Tanskan AL-Bank Ligaenin Herning Blue Foxiin. Kaudeksi 2013–2014 hän siirtyi vuoden mittaisella sopimuksella Ranskan Ligue Magnusin Dauphins d'Épinaliin, jonka kolmanneksi paras pistemies Kuralt oli tehoilla 18+21=39, joilla hän jakoi liigan pistepörssin seitsemännen sijan Rouen HE:n Marc-André Thinelin kanssa. Kuralt oli Ranskan cupissa Epinalin paras maalintekijä seitsemällä osumallaan. Helmikuussa 2014 seura lainasi hänet kolmen ottelun ajaksi EBEL-joukkue Graz 99ersiin. Heinäkuussa 2014 Kuralt teki vuoden mittaisen jatkosopimuksen Epinalin kanssa.


title: Anže Kuralt

text: Kuralt oli kaudella 2014–2015 Epinalin toiseksi paras maalintekijä Jan Plchin jälkeen. Hän voitti koko Ranskan cupin maalipörssin seitsemällä osumallaan. Toukokuussa 2015 Kuralt teki kaksivuotisen jatkosopimuksen Epinalin kanssa. Kaudella 2015–2016 hän oli joukkueen toiseksi paras pistemies Ken Ograjenšekin jälkeen tehoilla 11+16=27. Kuralt sijoittui Ograjenšekin jälkeen myös kevään 2016 pudotuspelien maalipörssissä toiseksi kahdeksalla osumallaan. Ranskan cupissa hän oli Epinalin paras maalintekijä ja jakoi joukkueen sisäisen pistepörssin voiton Dominik Fujerikin kanssa tehoilla 3+1=4. Kuralt ei jatkanut Epinalissa enää toista jatkosopimuskauttaan, vaan siirtyi kaudeksi 2016–2017 vuoden mittaisella sopimuksella toiseen Ligue Magnus-seuraan, Brûleurs de Loups de Grenobleen.


title: Anže Kuralt

text: Kuralt edusti Sloveniaa Sotšin olympiakisoissa 2014. Hän ei kuitenkaan mahtunut kertaakaan joukkueensa kokoonpanoon. Kuralt pelasi myös IA-divisioonan MM-kilpailuissa vuosina 2014 ja 2016, joista molemmat turnaukset päättyivät kultaan.


title: Anže Kuralt

text: Kuralt pelasi myös alle 20-vuotiaiden I-divisioonan MM-kilpailuissa vuosina 2010 ja 2011, joista jälkimmäinen turnaus päättyi B-lohkon hopeaan ja ensimmäinen A-lohkon pronssiin. Hän voitti molempien turnausten jäähypörssin ja toimi vuoden 2011 turnauksessa Slovenian varakapteenina. Kuralt pelasi myös alle 18-vuotiaiden I-divisioonan MM-kilpailuissa vuonna 2008 sekä II-divisioonan MM-kilpailuissa vuonna 2009, jolloin hän voitti A-lohkon hopeaa ja jakoi Slovenian sisäisen maalipörssin voiton Ken Ograjenšekin kanssa seitsemällä osumallaan.


title: Valium Kiharat / Seksihullut

text: Valium Kiharat / Seksihullut on saman nimisten punkyhtyeiden split-albumi, joka julkaistiin heinäkuussa 2009.


title: Tampereen Reserviupseerit

text: Tampereen Reserviupseerit ry (TamRU) on vuonna 1930 perustettu reserviupseeriyhdistys. TamRU on Suomen Reserviupseeriliiton ja Pirkanmaan Reserviupseeripiirin jäsenyhdistys. Lähes tuhannesta jäsenestä kolmannes on alle 30-vuotiaita nuoria upseereita, kolmannes vanhempia asevelvollisia reserviupseereita ja vanhin kolmannes yli 60-vuotiaita täysinpalvelleita senioreja.


title: Tampereen Reserviupseerit

text: Yhdistyksen tehtävänä on ylläpitää reserviupseerien sotilaallisia tietoja ja taitoja, johtajakykyä ja valmiuksia, sekä toimia jäsentensä yhdyssiteenä Reserviupseeriliittoon, Maanpuolustuskoulutusyhdistykseen, Puolustusvoimiin ja muihin maanpuolustuksellisiin yhdistyksiin ja kiltoihin. Toiminnan päämääränä on Suomen kokonaisturvallisuuden edistäminen.


title: Tampereen Reserviupseerit

text: Tampereen Reserviupseerikerhon perustava kokous pidettiin Tampereella Ratinanlinnassa 27.3.1930. Läsnä oli 22 reserviupseeria. Kerhon ensimmäiseksi puheenjohtajaksi valittiin S. R. Öhrnberg (Örmälä). Toimiluvan kerho sai 11.4.1930. 11.11.1997 yhdistys vaihtoi nimekseen Tampereen Reserviupseerit.


title: Seksihullut (EP)

text: Seksihullut on saman nimisen punkyhtyeen EP-levy, joka julkaistiin kesällä 2009.


title: Metka Sparavec

text: Metka Sparavec-Fain (o.s. Sparavec, s. 9. joulukuuta 1978 Maribor) on slovenialainen uimari, joka edusti aktiiviurallaan seuroja PK Branik ja PK Ilirija.


title: Metka Sparavec

text: Sparavec saavutti Istanbulin pitkän radan EM-kilpailuissa 1999 pronssia 50 metrin selkäuinnissa ajalla 29,25. Samojen kisojen 100 metrin selkäuinnissa hän sijoittui neljänneksi. Sevillan pitkän radan EM-kilpailuissa 1997 hän oli kuudes 50 metrin vapaauinnissa. Rostockin lyhyen radan EM-kilpailuissa 1996 hän sijoittui neljänneksi 50 metrin selkäuinnissa, kuudenneksi 50 metrin vapaauinnissa ja seitsemänneksi 50 metrin perhosuinnissa.


title: Metka Sparavec

text: Sparavec sijoittui 1996 Atlantan olympialaisissa 50 metrin vapaauinnissa 25:nneksi ja 100 metrin vapaauinnissa 28:nneksi. Perthin MM-kilpailuissa 1998 hän oli 100 metrin vapaauinnissa kahdestoista. Hongkongin lyhyen radan MM-kilpailuissa 1999 hän sijoittui 50 metrin selkäuinnissa kahdeksanneksi. Hän sai Välimeren kilpailuissa 1997 pronssia 50 metrin vapaauinnissa.


title: Musée Carnavalet

text: Musée Carnavalet on Pariisin keskustassa toimiva museo, joka esittelee kaupungin historiaa. Museo toimii Hôtel Carnavalet -nimisessä historiallisessa kaupunkipalatsissa Le Marais’n kaupunginosassa 3. arrondissementin alueella, Rue de Sévignén varrella.


title: Musée Carnavalet

text: Hôtel Carnavalet’n ohella museon käytössä on läheinen Hôtel Le Peletier de Saint-Fargeau. Museon näyttelyyn kuuluu muun muassa Pariisin historiaan liittyviä taideteoksia ja kokonaisina rekonstruoituja historiallisia interiöörejä. Näyttely on pääosin jaettu kronologisesti siten, että vallankumousta edeltävä historia käsitellään Hôtel Carnavalet’ssa ja vuoden 1789 jälkeinen historia Hôtel Le Peletierissa.


title: Musée Carnavalet

text: Museon kokoelmissa on noin 475 000 piirrosta ja julistetta, 150 000 valokuvaa, noin 50 000 kolikkoa, yli 3 600 veistosta, 2 600 maalausta, noin 10 000 muuta taide-esinettä ja yli sata pienoismallia historiallisista pariisilaisrakennuksista.


title: Musée Carnavalet

text: Hôtel Carnavalet rakennettiin vuosina 1547–1560 Pariisin parlamentin puheenjohtajan Jacques de Ligneris’n asunnoksi ja sen suunnitteli arkkitehti Nicolas Dupuis. Rakennus edustaa italialaista renessanssiarkkitehtuuria. Julkisivun reliefit tehtiin kuvanveistäjä Jean Goujonin työpajalla. Talon osti vuonna 1578 bretagnelaissyntyinen leski de Kernevenoy, jonka sukunimen ranskankielisestä väännöksestä talo sai nykyisen nimensä Hôtel Carnavalet. Rakennusta laajennettiin myöhemmin useasti. Arkkitehti François Mansart suunnitteli 1600-luvulla oikean siipirakennuksen ja nykyisen Rue de Sévignén puoleisen julkisivun, johon alkuperäinen portaali liitettiin. Talossa asui vuosina 1677–1696 kirjeenvaihdostaan tunnettu markiisitar Madame de Sévigné. Ranskan vallankumouksen jälkeen rakennus oli eri oppilaitosten käytössä.


title: Musée Carnavalet

text:
Suuren osan Pariisin historiallisesta keskustasta purattanut prefekti paroni Haussmann määräsi vuonna 1866 ostamaan Hôtel Carnavalet’n kaupungin historiaa esittelevän museon perustamiseksi. Museoon suunnitellut alkuperäiset kokoelmat tuhoutuivat tulipalossa Pariisin kommuunin kukistamisen yhteydessä vuonna 1871. Museo avattiin lopulta vuonna 1880. Pihalle rakennettiin kirjastoa varten uudet siipirakennukset, joihin liitettiin osia useista purkutuomion saaneista historiallisista pariisilaistaloista. Museota on laajennettu lisärakennuksilla vielä 1900-luvullakin useaan kertaan. Hôtel Carnavalet on nykyään yksi harvoista Pariisissa säilyneistä renessanssityylisistä rakennuksista. Museon sisäpihalla on nykyään Ludvig XIV:n patsas, joka sijaitsi alun perin Pariisin raatihuoneen edustalla.
Vuonna 1688 valmistunut Hôtel Le Peletier de Saint-Fargeau liitettiin osaksi museota vuonna 1989. Talon on alkujaan suunnitellut arkkitehti Pierre Bullet valtioneuvos Michel Le Peletier de Souzylle. Myöhemmistä asukkaista tunnetuin on vallankumouksen aikana rojalistin salamurhaamaksi joutunut poliitikko Louis-Michel Le Peletier de Saint-Fargeau.


title: The Plains

text: The Plains on suomalais-yhdysvaltalaisen kokeellisen musiikin artistin Vukin toinen studioalbumi. Se julkaistiin 28. huhtikuuta 2009 levymerkillä Johanna Kustannus.


title: The Plains

text: Albumi sai positiivisen vastaanoton. Soundin Asko Kauppinen antoi albumille neljä tähteä viidestä, kehuen musiikkia oivaltavaksi ja täysin uudenlaiseksi. Desibelin Antti Hurskainen pitää albumia hajanaisuudestaan huolimatta vahvana näyttönä artistin taidoista. Myös Rumban toimittaja myöntää Plainsissa olevan sulateltavaa vaikka albumi onkin kokonaisuutena ehjä.


title: Nardo Nagtzaam

text: Nardo Nagtzaam (s. 9. toukokuuta 1990 Nijmegen, Alankomaat) on alankomaalainen jääkiekkoilija, joka pelaa Saksan kolmanneksi korkeimmalla sarjatasolla Oberliga-joukkue Moskitos Essenissä. Hän on pelipaikaltaan vasen laitahyökkääjä, mutta osaa pelata myös keskellä.


title: Nardo Nagtzaam

text: Nagtzaam siirtyi jo varsin varhain juniorina Saksaan ja Krefelder EV 1981:n paitaan. Hän oli kaudella 2006–2007 seuran B-nuorten paras pistemies ja maalintekijä tehoilla 29+17=46, joilla Nagtzaam sijoittui Deutsche Nachwuchsligan maalipörssissä kolmanneksi ja pistepörssissä yhdeksänneksi. Kesken kauden 2007–2008 hän siirtyi Krefeldistä Kölner EC:n paitaan.


title: Nardo Nagtzaam

text: Kaudeksi 2008–2009 Nagtzaam siirtyi Pohjois-Amerikkaan NAHL-junioriliigan Alaska Avalancheen. Kesken kauden 2009–2010 hän siirtyi sieltä Alexandria Blizzardin riveihin. Kaudella 2010–2011 Nagtzaam jakoi tehoilla 36+51=87 koko NAHL:n syöttöpörssin voiton Motor City Metal Jacketsin Cody Wydon kanssa ja sijoittui pistepörssissä toiseksi hänen jälkeensä. Hän oli Blizzardin paras maalintekijä ja sijoittui liigan maalipörssissä neljänneksi. Kevään 2011 pudotuspeleissä Nagtzaam oli joukkueen paras pistemies ja syöttäjä tehoilla 2+5=7. Hänet valittiin kauden päätteeksi NAHL:n ensimmäiseen tähdistökentälliseen.


title: Nardo Nagtzaam

text: Vuodet 2011–2015 Nagtzaam pelasi Mercyhurst College/Universityn yliopistojoukkueessa. Hän oli ensimmäisellä kaudellaan 2011–2012 joukkueensa toiseksi paras pistemies Daniel Bahntgen jälkeen tehoilla 11+19=30. Kaudella 2013–2014 Nagtzaam voitti Merchurstin kanssa AHA:n runkosarjan. Viimeisen yliopistokautensa 2014–2015 päätteeksi, huhtikuussa 2015 hän siirtyi amatööritry-out -sopimuksella ECHL-joukkue Elmira Jackalsiin. Nagtzaam pelasi siellä viisi runkosarjaottelua. Kesällä 2012 Nagtzaam osallistui Washington Capitalsin tulokasleirille.


title: Nardo Nagtzaam

text: Marraskuussa 2015 Nagtzaam siirtyi try-outin kautta Itävallan Erste Bank Eishockey Ligan slovenialaisjoukkue Olimpija Ljubljanaan oltuaan ilman sopimusta alkukauden 2015–2016. Hänen ensimmäinen ammattilaiskautensa toi 25 runkosarjaottelussa tehot 4+3=7. Nagtzaam edusti Olimpijaa EBEL-kauden jälkeen myös Slovenian liigan pudotuspeleissä, jotka päättyivät mestaruuteen. Hän voitti myös Pokal Slovenijen.


title: Nardo Nagtzaam

text: Syksyllä 2016 Nagtzaam osallistui try-out -sopimuksella ECHL-joukkue Norfolk Admiralsin harjoitusleirille, mutta hän jäi kuitenkin ilman jatkosopimusta. Nagtzaam siirtyi marraskuussa neljän viikon sopimuksella Iso-Britannian EIHL-liigan Manchester Stormiin lähtökohtaisesti paikkaamaan Adam Hardingin loukkaantumista. Hän teki siellä kymmenessä ottelussa vain yhden syöttöpisteen, jätti joukkueen joulukuussa ja siirtyi loppukauden sopimuksella Saksan kolmanneksi korkeimmalle sarjatasolle Oberliga-joukkue Moskitos Essenin riveihin.


title: Nardo Nagtzaam

text: Nagtzaam edusti Alankomaita IB-divisioonan MM-kilpailuissa vuosina 2014, 2015 ja 2017, joista vuoden 2015 turnauksessa hän oli joukkueensa paras maalintekijä kolmella osumallaan. Nagtzaam pelasi myös IIA-divisioonan MM-kilpailuissa vuonna 2016, jolloin hän voitti kultaa. Nagtzaamilla oli turnauksen paras aloitusprosentti (78,57 %). Nagtzaam pelasi myös Pyeongchangin olympiakisojen 2018 karsinnoissa.


title: Nardo Nagtzaam

text: Nagtzaam pelasi myös alle 20-vuotiaiden II-divisioonan MM-kilpailuissa vuosina 2008, 2009 ja 2010, joista vuoden 2008 ja 2010 turnaukset päättyivät B-lohkon hopeaan ja vuoden 2009 turnaus B-lohkon pronssiin. Hänellä oli vuoden 2009 turnaus paras aloitusprosentti (73,01 %). Nagtzaam voitti vuoden 2010 turnauksen maalipörssin ja Alankomaiden sisäisen pistepörssin tehoilla 9+7=16. Hän pelasi myös alle 18-vuotiaiden I-divisioonan MM-kilpailuissa vuonna 2008.


title: Gjensidige Forsikring

text: Gjensidige Forsikring on norjalainen yleisiä vakuutuspalveluja tarjoava konserniyritys. Vakuutuksia myydään yksityisille ja yritysasiakkaille paitsi Norjassa, myös Ruotsissa, Tanskassa, Virossa, Latviassa ja Liettuassa. Näissä maissa toimii emokonserniin kuuluva paikallinen tytäryhtiö.


title: Gjensidige Forsikring

text:
Yrityksen henkilökuntaan kuului (2014) Norjassa 2 284, Tanskassa 651, Baltian maissa 383 ja Ruotsissa 207 henkeä.
Yrityshistoria kattaa jo 200 vuotta, sillä Gjensidige Forsikring katsoo toimintansa alkaneen vuonna 1816 perustetuista norjalaisista keskinäisistä kassoista tulipalojen varalle. Neljäkymmentä vuotta myöhemmin "Ole Jacob Broch" perusti henkivakuutusyhteisö Gjensidigen (livforsikringsselskapet Gjensidige).


title: Gjensidige Forsikring

text: Oman ilmoituksensa mukaan Gjensidige olisi markkinaosuudella mitaten noussut vuosina 2013–2015 Norjan suurimmaksi yleisvakuutusyhtiöksi ohi If-vahinkovakuutusyhtiön. Näitä kahta huomattavasti pienempi yleisvakuuttaja Norjan markkinoilla oli Tryg.


title: Gjensidige Forsikring

text: Yrityksen osake noteerataan Oslon pörssissä. Yhtiön osake kuului OBX-indeksiin keväällä 2016; tämä osakeindeksi seuraa Oslon pörssin 25 vaihdetuimman osakkeen kurssikehitystä.


title: Veikkausliigan kausi 2016

text: Veikkausliigan kausi 2016 oli Suomen jalkapallon pääsarjan Veikkausliigan 27. kausi. Liiga pelattiin edellisten kausien tapaan kolminkertaisena sarjana, jossa jokaisella joukkueella oli 33 ottelua. Liigan viimeiseksi jäänyt joukkue PK-35 Vantaa putosi Ykköseen kaudeksi 2017. Joukkue kuitenkin luopui paikastaan ajauduttuaan konkurssiin. Ykkösen voittaja JJK nousi PK-35 tilalle liigaan. Lisäksi liigan 11:nneksi sijoittunut joukkue, Turun Inter pelasi kaksiosaisen karsinnan sarjapaikastaan Ykkösessä toiseksi sijoittuneen TPS:n kanssa.


title: Veikkausliigan kausi 2016

text: Seinäjoen Jalkapallokerho lähti kauteen hallitsevana mestarina voitettuaan seurahistoriansa ensimmäisen Suomen mestaruuden kaudella 2015. Edellisellä kaudella liigasta putosivat FF Jaro, sekä liigakarsinnan hävinnut FC KTP. Uusina joukkueina liigaan nousivat Ykkösen mestari PS Kemi, sekä liigakarsinnan voittanut PK-35 Vantaa.


title: Veikkausliigan kausi 2016

text: Veikkausliigan voittaja on jalkapallon Suomen mestari vuonna 2016 ja mestarijoukkue pääsee edustamaan Suomea kauden 2017–2018 Mestarien liigan toiselle karsintakierrokselle. Liigassa toiseksi ja kolmanneksi sijoittuneet joukkueet pääsevät puolestaan karsimaan paikasta kauden 2017–2018 Eurooppa-liigaan yhdessä vuoden 2016 Suomen Cupin voittajan kanssa.


title: Veikkausliigan kausi 2016

text: IFK Mariehamnin liigapeleissä pelasivat kauden aikana seuraava pelaajat (Kausi 2016 ottelut/maalit): Walter Viitala (33/-), Albin Granlund (21/-), Philip Sparrdal Mantilla (29/1), Dever Orgill (28/12), Tommy Wirtanen (12/-), Jani Lyyski (31/5), Brian Span (31/2), Josef Ibrahim (15/2), Gabriel Petrović (28/-), Amos Ekhalie (31/1), Robin Sid (23/1), Thomas Mäkinen (20/1), Anthony Dafaa (17/1), Diego Assis (32/6), Joel Mattson (1/-), Aleksei Kangaskolkka (29/6), Bobbie Friberg da Cruz (30/1).


title: Veikkausliigan kausi 2016

text: Joukkueet pelasivat kolminkertaisen sarjan.


title: Veikkausliigan kausi 2016

text: Veikkausliigan 11. sijoittunut joukkue FC Inter pelasi kaksinkertaisen sarjan Ykkösen kauden 2016 toiseksi sijoittuneen joukkueen TPS:n kanssa. Karsinnassa Veikkausliigajoukkue pelaa aina viimeisen ottelun.


title: Veikkausliigan kausi 2016

text: 17 maalia


title: Veikkausliigan kausi 2016

text: 16 maalia


title: Veikkausliigan kausi 2016

text: 14 maalia


title: Veikkausliigan kausi 2016

text: 13 maalia


title: Veikkausliigan kausi 2016

text: 12 maalia


title: Veikkausliigan kausi 2016

text: 11 maalia


title: Veikkausliigan kausi 2016

text: Kymmenen maalia


title: Veikkausliigan kausi 2016

text: Yhdeksän maalia


title: Veikkausliigan kausi 2016

text: Kahdeksan maalia


title: Veikkausliigan kausi 2016

text: Seitsemän maalia


title: Veikkausliigan kausi 2016

text: Kahdeksan maalisyöttöä


title: Veikkausliigan kausi 2016

text: Seitsemän maalisyöttöä


title: Veikkausliigan kausi 2016

text: Kuusi maalisyöttöä


title: Veikkausliigan kausi 2016

text: Viisi maalisyöttöä


title: Veikkausliigan kausi 2016

text: Neljä maalisyöttöä


title: Andrés Nocioni

text: Andrés Marcelo Nocioni (s. 30. marraskuuta 1979 Santa Fe) on argentiinalainen, myös Italian kansalaisuuden omaava, koripalloilija, olympiavoittaja ja Amerikan mestari.


title: Andrés Nocioni

text: Nocioni on voittanut urallaan muun muassa Euroliigan mestaruuden, Intercontinental Cupin mestaruuden, Espanjan mestaruuden ja useasti Espanjan cup-mestaruuden. Vuosina 2004–2012 hän pelasi NBA:ssa kolmessa eri joukkueessa, pisimpään Chicago Bullsissa.


title: Andrés Nocioni

text: Argentiinan miesten maajoukkueessa Nocioni kuului maansa menestyneeseen sukupolveen, jonka kirkkain saavutus oli olympiakulta Ateenassa 2004. Pekingin kesäolympialaisissa 2008 Nocionin edustama Argentiina ylsi pronssille ja Lontoon kesäolympialaisissa 2012 neljänneksi. Yhdysvaltain MM-kilpailuissa 2002 Argentiina saavutti hopeaa ja vuoden 2006 MM-kilpailuissa se sijoittui neljänneksi. Lisäksi Nocioni voitti maajoukkueessa mitaleja Amerikan-mestaruuskilpailuista. Nocioni päätti maajoukkueuransa Rio de Janeiron kesäolympialaisiin 2016.


title: Andreja Koblar

text: Andreja Koblar (o.s. Grašič, s. 2. syyskuuta 1971 Kranj) on slovenialainen ampumahiihtäjä. Hän edusti aktiiviurallaan SC Tržič -seuraa. Hänen puolisonsa on alppihiihtäjä Jernej Koblar.


title: Andreja Koblar

text: Koblar osallistui olympialaisiin 1994–2002 ja MM-kilpailuihin 1995–2005. Naganon olympialaisissa 1998 hän sijoittui normaalimatkalla (15 km) viidenneksi ja pikakilpailussa (7,5 km) 12:nneksi. Salt Lake Cityssä 2002 hän oli pikakilpailussa kymmenes, takaa-ajokilpailussa (10 km) kahdeksas ja 4 × 7,5 kilometrin viestissä kuudes.


title: Andreja Koblar

text: Koblar sijoittui MM-kilpailuissa Antholzissa 1995 pikakilpailussa kuudenneksi, Ruhpoldingissa 1996 normaalimatkalla 11:nneksi ja Brezno-Osrbliessa 1997 takaa-ajossa 15:nneksi. Vuoden 1999 MM-kilpailuissa hän oli Kontiolahdella pikakilpailussa ja takaa-ajossa yhdeksäs sekä Oslossa yhteislähtökilpailussa neljäs ja normaalimatkalla yhdestoista. Oslon MM-kilpailuissa 2000 hän sijoittui pikakilpailussa 11:nneksi, Pokljukassa 2001 normaalimatkalla seitsemänneksi ja pikakilpailussa 12:nneksi.


title: Andreja Koblar

text: Koblar sijoittui maailmancupin kokonaiskilpailussa neljänneksi kaudella 1995–1996, kuudenneksi 1997–1998 ja kahdeksanneksi 1994–1995. Hän voitti maailmancupin osakilpailun normaalimatkalla Brezno-Osrbliessa kaudella 1995–1996, Naganossa 1996–1997 ja Östersundissa 1997–1998. Hän sijoittui maailmancupin osakilpailuissa lisäksi neljä kertaa toiseksi ja kaksi kertaa kolmanneksi.


title: Marine Harvest

text: Marine Harvest ASA on norjalainen elintarvikealan yritys, yksi maailman suurimmista kaloja ja muita mereneläviä elintarvikkeiksi tuottava yhtiöistä. Se on maailman suurin lohen tuottaja, jolla on monia omia kalankasvattomoja useassa maassa. Vuonna 2015 yhtiö tuotti yhteensä 420 000 tonnia lohta.


title: Marine Harvest

text: Marine Harvest -yhtiö työllistää 11 700 henkeä ja sillä on toimintaa 24 maassa. Lohta, ruijanpallasta, kuorrutettuja, savustettuja tai muuten käsiteltyjä kalatuotteita viedään noin 70 maahan. Vuonna 2015 yhtiön liikevaihto oli noin 28 miljardia Norjan kruunua.


title: Marine Harvest

text: Yhtiö tulkitsee toimtansa alkaneen vuonna 1965. Tuolloin MOWI-yhtiö alkoi toimia lohentuotannon (kalankasvatuksen) parissa Norjassa. Jo vuonna 1969 Hydro hankki 50 prosentin omistusosuuden MOWI-yhtiöstä, 1985 se lunasti loput yhtiöstä. Vuonna 1983 yhtiö osti tuotantoyhtiöitä Skotlannista ja Irlannista. Vuonna 1998 nimeksi muutettiin Hydro Seafood. Vuonna 2000 Nutreco ostaa Hydro Seafoodin ja yhtiö saa nykynimensä Marine Harvest. Vuonna 2006 Panfish-yhtiö osti Marine Harvestin; seuraavana vuonna Panfish muutti nimensä Marine Harvestiksi. Vuonna 2014 yhtiö listautui New Yorkin pörssiin. Nykyään kalankasvattamoja on Norjassa, Skotlannissa, Kanadassa, Chilessä, Irlannissa ja Färsaarilla.


title: Marine Harvest

text: Yrityksen osake noteerataan Oslon pörssissä. Yhtiön osake kuului OBX-indeksiin keväällä 2016; tämä osakeindeksi seuraa Oslon pörssin 25 vaihdetuimman osakkeen kurssikehitystä.


title: Joseph Parker

text: Lupesoliai La'auli Joseph Dennis Parker (s. 9. tammikuuta 1992 Auckland, Uusi-Seelanti) on uusiseelantilainen raskaansarjan nyrkkeilijä. Hän on voittanut PABA:n, WBO:n Oriental ja Afrikan, sekä OPBF:n ja WBA:n Oseanian raskaansarjan tittelit.


title: Joseph Parker

text: Parker oli amatööriurallaan Uuden-Seelannin amatöörien raskaansarjan mestari vuosina 2010 ja 2011. Hän saavutti myös hopeaa nuorten kesäolympialaisissa 2010. Parker siirtyi sittemmin 2012 ammattilaiseksi.


title: Joseph Parker

text: Parker otteli ensimmäisen ammattilaisottelunsa 5. heinäkuuta 2012 Dean Garmonswayta vastaan, jonka hän voitti teknisellä tyrmäyksellä. Sittemmin Parker otteli uransa kuudennessa ottelussa Francois Botha vastaan kesäkuussa 2013. The Trusts Stadiumilla käyty ottelu päättyi Parkerin voittoon teknisellä tyrmäyksellä. Voiton myötä hän pääsi ottelemaan seuraavaksi NZNBF:n Uuden-Seelannin raskaansarjan mestaruudesta Afa Tatupua vastaan. Parker voitti mestaruuden teknisellä tyrmäyksellä. 10. joulukuuta 2016 Parker voitti Andy Ruiz Junioria vastaan käydyn ottelun enemmistöpäätöksellä nousten näin WBO liiton hallitsevaksi maailmanmestariksi.


title: Joseph Parker

text: Parker hävisi uransa ensimmäisen kerran maailmanmestaruusottelussa Anthony Joshualle Cardiffissa Isossa-Britanniassa 31. maaliskuuta 2018 pistein.


title: Yinchuan

text: Yinchuan (, pinyin: Yínchuān Shì) on Ningxian hui-kansan autonomisen alueen pääkaupunki Kiinassa. Se on prefektuuritason kaupunki. Kaupungin pinta-ala on 9 555 neliökilometriä ja väkiluku noin 2 miljoonaa (vuonna 2010). "Yínchuān" on suomeksi "hopeinen joki".


title: Yinchuan

text: Vuonna 119 eaa. Yinchuan tunnettiin Lian-nimisenä piirikuntana. 500-luvulla jaa. sen nimi muutettiin muotoon Huaiyuan. Tang-dynastian romahtaessa vuonna 907 Yinchuanin alueen valloittivat tanguttien paimentolaiskansa, jotka perustivat läntisen Xia-dynastian (1038-1227). Yinchuan toimi valtakunnan pääkaupunkina. Läntinen Xia-dynastia kukistui puolestaan mongoleille vuonna 1227 ja mongolien Yuan-dynastiaa seurasivat Ming-dynastia (1368-1644) ja sittemmin Qing-dynastia (1644-1911). Näiden dynastioiden aikana Yinchuanista tuli Ningxia-nimisen prefektuurin pääkaupunki. Ningxian maakunta muodostettiin osista Gansun maakuntaa ja Sisä-Mongoliaa vuonna 1929. Maakunta lakkautettiin vuonna 1954, mutta vuonna 1958 perustettiin Ningxian hui-kiinalaisten autonominen alue, jonka pääkaupungiksi Yinchuan päätyi. Vielä 1950-luvulla kaupungissa ei ollut nykyaikaista teollista toimintaa, mutta joitakin tehtaita alettiin siirtää maan rannikolta Yinchuaniin ja teollinen kehittyminen johti kaupungin huomattavaan kasvuun.


title: Yinchuan

text: Piirikuntatasolla kaupunki jaetaan kolmeen kaupunkipiiriin, yhteen piirikuntatason kaupunkiin ja kahteen piirikuntaan:


title: Yinchuan

text: Yinchuanin teollisuus on keskittynyt koneteollisuuteen ja rakennusmateriaalien valmistukseen. Shizuishanista noin 100 kilometriä kaupungista pohjoiseen tehdyt huomattavat kivihiililöydöt ovat johtaneet myös kemianteollisuuden kasvuun. Yinchuanin ympäröivillä alueilla harjoitetaan maataloutta ja alue on tunnettu tuottoisuudestaan. Yinchuan on alueen pääasiallinen maataloustuotteiden kauppapaikka. Paikallisiin maataloustuotteiden erikoisuuksiin kuuluvat esimerkiksi susimarjat ja "Nostoc flagelliforme" -levä, jota käytetään kiinalaisessa keittiössä etenkin uutenavuotena.


title: Yinchuan

text: Aina 1950-luvulle saakka kaupungin pääasiallinen liikenneväylä oli Keltainenjoki. Sittemmin on rakennettu maanteitä Baotouhun, Lanzhouhun, Wuweihin ja Xi’aniin. Vuodesta 1958 kaupunki on ollut osa myös Lanzhoun ja Baotoun välistä rautatietä. Yinchuanin lentokenttä avattiin 1990-luvulla ja se sijaitsee kaupungin kaakkoispuolella.


title: Yinchuan

text: Yinchuanin asukasluku oli vuoden 2010 väestönlaskennan mukaan 1 993 088. Noin kolmannes kaupungin asukkaista on islamia harjoittavia hui-kiinalaisia ja kaupungilla on tästä syystä kulttuurillisia ja taloudellisia yhteyksiä muihin muslimimaihin.


title: City Hunter (televisiosarja)

text: Cinty Hunter (kansainvälinen nimi, suom. "Kaupunki Metsästäjä", alun perin ) on televisioyhtiö SBS:n esittämä eteläkorealainen TV-sarja. Sen päärooleissa ovat Lee Min-ho, Park Min-young ja Lee Jon-hyuk.


title: 49 Days

text: 49 Days (kansainvälinen nimi, suom. '49 päivää', alun perin ) on televisioyhtiö SBS:n esittämä eteläkorealainen televisiosarja, jota lähetettiin 16. maaliskuuta–19. toukokuuta 2011 välisenä aikana. Sen päärooleissa ovat Lee Yo-won, Nam Gyu-ri, Jung Il-woo ja Jo Hyun-jae.


title: To the Beautiful You

text: To the Beautiful You (kansainvälinen nimi, suom. "Kauniille Sinulle", alun perin ) on televisioyhtiö SBS:n esittämä eteläkorealainen TV-sarja. Sen päärooleissa ovat Sulli, Choi Minho ja Lee Hyun-woo.


title: That Winter, the Wind Blows

text: That Winter, the Wind Blows (kansainvälinen nimi, suom. "Tämä talvi, Tuuli Puhaltaa", alun perin ) on televisioyhtiö SBS:n esittämä eteläkorealainen draamasarja. Sen päärooleissa ovat Jo In-sung, Song Hye-kyo ja kim Bum.


title: Gunnar Albrecht

text: Gunnar Ernst Fredrik Albrecht (27. joulukuuta 1874 Vihti – 31. tammikuuta 1947 Helsinki) oli suomalainen varatuomari, joka toimi Postihallituksen pääjohtajana vuodesta 1919 lähtien ja edelleen 1927 perustetun Posti- ja lennätinlaitoksen ensimmäisenä pääjohtajana vuoteen 1943 saakka. Hän valmistui Helsingin yliopistosta vuonna 1900 ja työskenteli sen jälkeen senaatin virkamiehenä ennen nimitystään Postihallituksen johtoon.


title: Love (televisiosarja)

text: Love on yhdysvaltalainen romanttinen komediasarja, jonka ovat luoneet Judd Apatow, Paul Rust ja Lesley Artin. Sen pääosia esittävät Gillian Jacobs ja Rust. "Loven" ensimmäinen 10-jakson mittainen kausi julkaistiin Netflixissä 19. helmikuuta 2016. Toinen kausi julkaistiin vuonna 2017.


title: John Pombe Magufuli

text: John Pombe Magufuli (s. 29. lokakuuta 1959) on Tansanian nykyinen presidentti. Hänen virkakautensa alkoi marraskuussa 2015.


title: John Pombe Magufuli

text: Magufuli on lähtöisin vaatimattomista oloista maaseudulta. Hän on opiskellut kemiaa yliopistossa, ja toiminut sekä koulussa kemianopettajana että teollisuuden palveluksessa.


title: John Pombe Magufuli

text: Magufuli on kotoisin Chaton alueelta Victorianjärven rannoilta maan luoteisosasta. Hän on roomalaiskatolinen, naimisissa ja viiden lapsen isä. Ennen presidentinvaaleja hän toimi työministerinä. Vaaleissa hän sai 58% äänistä.


title: John Pombe Magufuli

text: Presidentiksi valitsemisensa jälkeen Magufuli on pyrkinyt vähentämään korruptiota ja samaan aikaan siirtämään valtion menoja kohteisiin, jotka hyödyttävät kansalaisia enemmän kuin valtaeliittiä. Hän esimerkiksi siirsi rahaa parlamenttikauden aloitusillallisista sairaalasänkyihin.


title: Rusada

text: Rusada (РУСАДА eli Независимая Национальная антидопинговая организация) on Venäjän antidopingtoimisto.


title: Rusada

text: Rusadan johtaja oli Nikita Kamajev siihen asti kunnes Maailman antidopingneuvosto Wada julkaisi joulukuussa 2015 raportteja Venäjällä varsinkin yleisurheilussa järjestelmällisesti harjoitetusta dopingin käytöstä. Kamajev erosi sen jälkeen. Hän otti yhteyttä Sunday Timesiin ja kertoi julkistavansa tekeillä olevassa kirjassaan Venäjän salaisen suunnitelman, kuinka tuloksia parannetaan dopingaineilla. Kamajev kuoli epäselvissä oloissa.


title: Rusada

text: Aiemmin myös toinen Rusadan johtoon kuulunut, vuosina 2008–2010 Rusadan puheenjohtajana toiminut Vjatseslav Sinev, kuoli Wadan julkistuksen jälkeen.


title: Luukkola

text: Luukkola on kylä Puumalassa. Siihen kuuluu kaksi varsinaista kylää, Junninmäki ja Luukkola ja muutamia epävirallisia kyliä. Kyläkeskuksen ohi virtaa Luukkolanvirta. Luukkolassa on maatiloja ja vuokrattavia lomamökkejä, joista Canoe Camp Laajalahdessa on palveluja melojille ja pyöräilijöille.


title: Luukkola

text: Paikallinen nähtävyys on Suursuon laidalla toiminut sammaltehdas 1925–1973. Sinne ei ole opasteita. Suolta tehtaalle johtaneet ratakiskot purettiin 1980-luvulla. Alueen omistaa nykyisin Metsähallitus, ja Suursuo kuuluu soidensuojeluohjelmaan.


title: Jean Heiberg

text: Jean Hjalmar Dahl Heiberg (s. 19. joulukuuta 1884, Oslo) oli norjalainen taidemaalari. Häntä opetti ainakin Matisse. Heiberg oli Oslon taideakatemian professori 1935–1955 ja johtaja 1946–1955. Heibergin tyyli muistutti varsinkin Matissen koristeellista tyyliä, mutta tähän Heiberg liitti paljon persoonallista, rakenteellista kiinteyttä. Heiberg teki Norjan ekspressionismia edustavaa, viileän koristeellista, selkeäviivaista taidetta. Hän vaikutti paljon maansa modernin taiteen suuntautumiseen.


title: Toulouse School of Economics

text: Toulouse School of Economics (TSE) on Ranskan Toulousessa toimiva kauppakorkeakoulu. Se perustettiin vuonna 2006. Sen johtaja on Jean Tirole, joka sai vuonna 2014 Ruotsin keskuspankin taloustieteen Alfred Nobelin muistopalkinnon. TSE tarjoaa sekä alemman ja ylemmän korkeakoulututkinnon, että tohtoritason opintoja.


title: Gunnar Heiberg

text: Gunnar Heiberg (1857–1929) oli norjalainen kirjailija, joka esiintyi kirjallisena radikaalina. Näytelmissään hän ilmentää terävää ihmismielen tutkistelua. Uransa alussa Heiberg kirjoitti aikansa yhteiskunnallisten ja poliittisten ilmiöiden, muun muassa Ibsen- ja Bjørnson-kultin vastaisia näytelmiä. Hänen läpimurtoteoksensa olikin Ibseniä ja Bjørnsonia vastaan hyökkäävä "Kong Midas". Hänen myöhemmissä näytelmissään on rakkauteen ja psykologisiin ilmiöihin liittyviä aineksia (muiden muassa "Kjærlighedens tragedie"). Heiberg kirjoitti myös esseitä.


title: Johan Ludvig Heiberg

text: Johan Ludvig Heiberg (1791–1860) oli tanskalainen kirjailija, esteetikko ja kriitikko, jota on kutsuttu "makutuomariksi". Hän toi Ranskasta Tanskaan kevyen laulunäytelmän, vaudevillen. Vuosina 1849–1856 hän oli Det Kongelige Teaterin johtaja. Hän vaikutti suuresti Tanskan kirjalliseen ja esteettiseen makuun. Heiberg menestyi suuresti, ja hänen näytelmästään "Elverøj" tuli esitetyin tanskalainen draama. Muutenkin Heiberg elvytti maansa teatteritaidetta. Hänen näytelmistään on suomeksi esitetty ""Ei" on parempi kuin "kyllä"". Näytelmien lisäksi Heiberg kirjoitti viimeisteltyä runoutta, mietelyriikkaa sekä romansseja. Hän vaikutti myös tutkimuksillaan 1800-luvun kulttuurielämään. Kriitikkona Heiberg loi maahansa uudenlaisen kritiikin. Hänen isänsä oli Peter Andreas Heiberg.


title: Kustannusyhtiö Osmo

text: Kustannusyhtiö Osmo (Ventola ja kumpp.), myöhemmin (Karhula ja kumpp.) oli suomalainen kirjankustannusyhtiö, joka julkaisi parikymmentä teosta vuosina 1906–1909. Liikkeen osaomistaja ja toimitusjohtaja oli kotkalainen Matti Viljami Ventola. Yritys siirtyi maaliskuussa 1908 uudelle omistajalle Jalmari Karhulalle Eurasta, joka julkaisi Kustannusliike Osmon nimellä Ellen Keyn tekstejä.


title: W. Weibull

text: Weibullsholm eli W. Weibull Ab oli Etelä-Ruotsissa Landskronan kaupungin läheisyydessä Weibullin veljesten omistama, Walfrid Weibullin 1870 perustama kasvinjalostusyritys. Jalostuksessa oli sekä pelto-, rehu- että vihanneskasvit. Jalostus perustui silloin uudenaikaiseen pedigree- ja risteytysmenetelmään. Viljelysten pinta-ala oli yhteenä 1,825 hehtaaria, lisäksi oli sopimusviljelyksiä. Yritykseen kuului kylvösiemenliike, joka myi jalostuslaitoksen tuotteita, sekä siementarkastuslaitos. Henkilökuntaan kuului 1920-luvun alussa johtajan lisäksi neljä tieteellisen koulutuksen saanutta kasvitieteilijää ja eri osastoja johtavia henkilöitä ja heidän apulaisiaan sekä muuta henkilökuntaa yhteensä noin 500 henkeä. Yritys julkaisi vuosikirjaa "Weibulls årsbok" vuodesta 1904 alkaen.


title: W. Weibull

text: Nimi W. Weibull Ab on muodostettu vuonna 1929. Yritys siirtyi vuonna 1980 AB Cardolle ja vuonna 1986 Volvo. Sen jälkeen se kuului Volvon elintarvikeryhmälle Proventukselle vuoteen 1989, jolloin se siirtyi Procordialle, kunnes se 1993 fuusioitiin Svalöfs AB ja tällöin muodostettiin Svalöf Weibull AB, jonka nimi on vuodesta 2010 ollut Lantmännen SW Seed.


title: Thomas Theodor Heine

text: Thomas Theodor Heine (1867–1948) oli jugendia edustanut syntyperältään saksanjuutalainen pilapiirtäjä ja taidemaalari. 1800-luvun lopulla Heine asetti näytteille koristeellisia maalauksia mutta jätti sitten tällaisen työn ja jatkoi uraansa melkein yksinomaan piirtäjänä. Hän teki sekä kirjankuvituksia että valtiollisia oloja ankarasti arvostelleita pilapiirroksia. Hänen pilakuviaan julkaistiin erityisinä kokoelmina. Heine perusti Albert Langenin kanssa "Simplicissimus"-pilalehden ja oli lehden pääavustajana vuoteen 1933, jolloin hän poistui Saksasta. Elämänsä lopulla Heine asui Ruotsissa, missä julkaisi teokset "Jag väntar på under" (1944, suom. "Odotan ihmettä") sekä "Sällsamt händer" (1947).


title: Osmo (täsmennyssivu)

text: Osmo tarkoittaa seuraavia:


title: Iso Pelijärvi

text: Iso Pelijärvi on Pirkanmaalla Parkanossa Hoseuksessa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Iso Pelijärvi on osa Vatajanjoen valuma-aluetta.


title: Iso Pelijärvi

text: Järven pituus on 1,3 kilometriä, leveys 400 metriä ja sen pinta-ala on 26 hehtaaria. Se sijaitsee Hoseuskankaan länsipuolella suoalueella olevien Takanevan ja Pelikohnon välissä. Järveä ympäröivät suot ovat tiheästi ojitettuja ja järveen onkin kaivettu lähes kolmekymmentä suo-ojaa. Suo-ojia myöten järveen laskee myös Iso Kivijärvi sekä Sompanevan turvetuotantoalueen kuivatusojat. Järven oma laskuoja Peliluoma lähtee sen eteläpäästä ja laskee puolen kilometrin jälkeen Vähä Pelijärveen. Rantaviivan pituus on 3,3 kilometriä. Rannat ovat pääasiassa suota, mutta esimerkiksi Rääsymäen ympäristö järven lounaisrannoilla on kangasmetsää. Rääsymäellä sijaisevatkin järven lähes kymmenen vapaa-ajan asuntoa. Niille johtaa tiet yhdystieltä 13344, johon pääsee kääntymällä pois valtatieltä 3 Hoseuksen risteyksessä.


title: Iso Pelijärvi

text: Iso Pelijärvi on matala ja rannoiltaan heinittynyt ja soistunut järvi. Siihen laskevat vedet ovat suoalueiden ja turvetuotantoalueen kuivatusojien hapanta suovettä, mikä laskee järven veden happamuustason happamaksi. Vesi on myös erittäin humuspitoista ja veden väri tummaa. Järven mataluus yhdessä humuspitoisuuden kanssa vaikeuttaa veden happipitoisuuden säilymistä tyydyttävänä koko talven yli.


title: John Hampden

text: John Hampden (1594–1643) oli brittiläinen valtiomies. Hampden pääsi parlamenttiin vuonna 1621 ja liittyi pian vastustuspuolueeseen. Hän kieltäytyi vuonna 1627 maksamasta pakkolainaa ja kymmenen vuotta myöhemmin laitonta laivaveroa, minkä vuoksi joutui verokamarioikeuteen. Hän hävisi mutta herätti rohkeasti käyttäytymällä runsaasti huomiota, ja sen ansiosta hänestä tuli Englannin suosituin mies. Vuonna 1640 hän sekä "lyhyessä parlamentissa" että "pitkässä parlamentissa" kuului puritaanisen vastustuspuolueen johtajiin. Hampden oli pitkän parlamentin johtajista maltillisimpia, valistuneimpia ja rehellisimpiä. Hän oli yksi viidestä alahuoneen jäsenestä, jotka pelastuivat 4. tammikuuta 1642 alahuoneen istuntosalissa tapahtuneesta kuninkaan vangitsemisyrityksestä. Sisällissodan aikana Hampden oli parlamentin turvallisuusvaliokunnan jäsen. Hän sai kuolinhaavan monarkian puoltajien vastaisessa taistelussa.


title: Hakojärvi (Parkano, Jylhänkylä)

text: Hakojärvi on Pirkanmaalla Parkanossa Hoseuksessa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Hakojärvi on osa Vatajanjoen valuma-aluetta.


title: Hakojärvi (Parkano, Jylhänkylä)

text: Järven pituus on 850 metriä, leveys 250 metriä ja sen pinta-ala on 16 hehtaaria. Se sijaitsee Sompanevan turvetuotantoalueen ja Iso Venesjärven ja Vähä Venesjärven välisellä alueella. Järvi jää soiden täplittämällä alueella Kettusaaren ja Kotkasaaren väliin. Järven länsipuolen suo on tiheästi ojitettu, mutta luoteenpuoleinen suota ei ole juurikaan ojitettu. Järveen on kaivetty yli kymmenen suo-ojaa. Järven oma laskuoja Hakoluoma lähtee järven kaakkoispäästä ja se yhtyy kahden kilometrin jälkeen Venesjokeen, joka laskee Iso Venesjärven pohjoispäähän. Rantaviivan pituus on 2,1 kilometriä. Järven itärannat eivät ole kovin soistuneita. Pääosin itärannoilla, mutta myös Kettusaaressa, sijaitsee vapaa-ajan asuntoja. Niille johtaa tiet metsäautetieltä, joka haarautuu yhdystieltä 13344.


title: Mae Hong Son

text: Mae Hong Son () on samannimisen provinssin pääkaupunki Luoteis-Thaimaassa. Kaupunki sijaitsee noin 270 kilometriä luoteeseen Chiang Maista. Kaupungista tuli alueen pääkaupunki vuonna 1874.


title: Bror Hjorth

text: Bror Hjorth (tai Hjort, 22. huhtikuuta 1894, Älvkarleby, Upsalan lääni – 1968) oli ruotsalainen kuvanveistäjä, taidemaalari ja piirtäjä. Hän opiskeli Pariisissa vuosina 1921–1924, ja siellä hän arvioiden mukaan opettajaltaan sai taipumuksen arkkitehtoniseen yksinkertaisuuteen, rytmiseen jännitykseen sekä pintakäsittelyn karkeuteen ja ilmaisuvoimaisuuteen. Pariisissa Hjorthiin vaikuttivat myös primitiivinen taide, naivismi sekä kubismi, varsinkin Pablo Picasso. Hjorthin taide liittyy kuitenkin ennen kaikkea ruotsalaiseen kansanelämään ja talonpoikaiskulttuuriin. Kansanelämää hän kuvasi rehevän naivistisesti. Hän sai merkittäviä vaikutteita Ruotsin kansantaiteesta. Hänen pelkistetyt veistoksensa ja maalatut puureliefinsä ovat monumentaalisia ja rytmisesti rakenteellisia. Hjorth teki myös Jukkasjärven kirkon alttariptyykissä olevat Lars Levi Laestadiuksen herätystyötä kuvaavat puukohokuvat. Hän oli Tukholman taidekorkeakoulun piirustuksen professori vuosina 1949–1959 ja vuonna 1956 perustetun Upsalan kuvanveistokoulun opettaja.


title: Kunyu

text: Kunyu (, pinyin: Kūnyù Shì) on piirikuntatason kaupunki Sinkiangin uiguurien autonomisella alueella Kiinassa. Se sijaitsee maantieteellisesti Hotanin prefektuurissa, mutta on autonomisen alueen suoraan hallinnassa.


title: Kunyu

text: Kaupunki on Xinjiangin tuotanto- ja rakennuskomennuskunnan 14. divisioonan perustama ja hallitsema alue. Tammikuussa 2016 Kiinan hallitus on hyväksynyt Kunyun kaupungin perustamisen. Kaupunki kattaa 687,13 neliökilometriä ja se koostuu 20 erillisesta alueesta. Kaupungin väkiluku on 47 500 (vuonna 2015). Kaupungin keskusta sijtaisee 78 kilometriä Hotanista länteen ja 380 kilometriä Kašgarista kaakkoon. Kašgar-Hotan -rautatie ja valtatie 315 kulkevat kaupungin läpi.


title: Phitsanulok

text: Phitsanulok () on samannimisen provinssin pääkaupunki Pohjois-Thaimaassa. Kaupunki sijaitsee noin 390 kilometriä pohjoiseen Bangkokista. Nanjoki virtaa kaupungin läpi. Kaupungin tunnetuin nähtävyys on 1300-luvulla rakennettu buddhalaistemppeli Wat Phra Si Rattana Mahathat.


title: My Girlfriend Is a Nine-Tailed Fox

text: My Girlfriend Is a Nine-Tailed Fox (kansainvälinen nimi, suom. "Tyttöystäväni on yhdeksänhäntäinen kettu", alun perin ) on televisioyhtiö SBS:n esittämä eteläkorealainen TV-sarja. Sen päärooleissa ovat Lee Seung-gi ja Shin Min-ah.


title: Heartstrings (televisiosarja)

text: Heartstrings (kansainvälinen nimi, suom. "Sydänjuuret", alun perin ) on televisioyhtiö MBC:n esittämä eteläkorealainen TV-sarja. Sen päärooleissa ovat Park Shin-hye, Jung Yon-hwa ja Song Chan-eui.


title: Kirsi Pimiä

text: Kirsi Pimiä (s. 1963 Valkeakoski) on oikeustieteen kandidaatti ja varatuomari, joka toimii yhdenvertaisuusvaltuutettuna 15. toukokuuta 2015 alkaneella viisivuotiskaudella.


title: Kirsi Pimiä

text: Pimiä valmistui oikeustieteen kanditaatiksi Turun yliopistosta vuonna 1992. Pimiä on toiminut erityisasiantuntijana Suomen Pysyvässä Edustustossa EU:ssa (2001–2003), valiokuntaneuvoksena (2003–2007, 2009–2011, 2015) ja EU-asioiden yksikön päällikkönä Valtioneuvoston kansliassa (2012–2013). Vuosina 2013–2014 Pimiä toimi oikeusministeriössä demokratia-, kieli- ja perusoikeusasioiden yksikön johtajana


title: Kirsi Pimiä

text: Pimiä on myös toiminut oikeusministeri Tuija Braxin erityisavustajana (2007–2008) sekä vihreiden eduskuntaryhmän juristina.


title: Kirsi Pimiä

text: Pimiän mukaan opiskelija-asunnon ikkunassa pidetty, ulospäin näkyvä natsilippu rikkoo yhdenvertaisuuslain häirinnän kieltoa. Hänen mukaan lipun esillä pitämisellä luodaan vihamielinen ilmapiiri tiettyjä ihmisryhmiä kohtaan.


title: TUL Cup 2016

text: TUL Umbro-cup 2016 oli 75. kerran pelattu Suomen Työväen Urheiluliiton jalkapallomestaruuskilpailu, joka järjestettiin cup-muotoisena keväällä 2016. Turnaukseen ilmoittautui seitsemän joukketta, joista Tampereen Pallo-Veikot pääsi suoraan välieriin. Tampereella 24. huhtikuuta pelatussa loppuottelussa TPV voitti Toejoen Veikot maalein 5–1. Kilpailu oli nimetty sponsorina toimivan urheiluvälinevalmistaja Umbron mukaan.


title: TUL Cup 2016

text: "pelattiin 2×40 min."


title: TUL Cup 2016

text: TUL Cupin otteluissa esiintyneet TPV:n pelaajat: Mikko Kruuti (mv), Jani-Petteri Soininen (mv), Rudi Dieter, Eino-Veikko Ek, Niko Hasa, Matti Jokinen, Joona Kaikuranta, Oskari Kantanen, Niko Kiiveri, Mohamed Koroma, Sergei Korsunov, Valtteri Käpyaho, Tuomas Majuri, Juho Mattila, Jari Nikkilä, Salomo Ojala, Tommi Smeets, Aleksandr Starovoitov, Teemu Syrjänen, Risto Vihinen, Tomi Ylinen. Valmentajat: Anssi Ylinen ja Jukka Listenmaa.


title: Karl von Goebel

text: Karl von Goebel (1855–1932) oli saksalainen kasvitieteilijä, professori viimeksi Münchenissä vuodesta 1891. Hän oli kasviorganologian perustaja. Hän tutki johtojänteellisten kasvien muotoa ja kehitystä sekä sitä, miten tehtävä kasveissa vaikuttaa muotoon. Von Goebelin teoksia ovat muiden muassa "Vergleichende Entwickelungsgeschichte der Pflanzenorgane" (2 painosta 1892), "Pflanzenbiologische Schilderungen" (2 nidettä 1889–1893), "Organographie der Pflanzen" (2 painosta 1913–1922, 3 nidettä) sekä "Experimentelle Morphologie der Pflanzen" (1908). Hän toimitti aikakauskirjoja "Flora" vuodesta 1889 ja "Botanische Abhandlungen" vuodesta 1922.


title: Cygnus CRS Orb-3

text: Cygnus CRS Orb-3 (myös Orbital Sciences CRS Flight 3) oli Orbital Sciencesin aiottu rahtilento kansainväliselle avaruusasemalle lokakuussa 2014. Cygnus-rahtikapseli laukaistiin Antares-raketilla, joka kuitenkin räjähti joitakin sekunteja laukaisun jälkeen. Lento kuului NASAn Commercial Resupply Services -ohjelmaan.


title: Allyylialkoholi

text: Allyylialkoholi (CHO) on yksinkertaisin tyydyttymättömiin alkoholeihin kuuluva orgaaninen yhdiste. Yhdistettä käytetään kemianteollisuudessa valmistettaessa muita orgaanisia yhdisteitä ja polymeerejä.


title: Allyylialkoholi

text: Huoneenlämpötilassa allyylialkoholi on väritöntä ja pistävänhajuista nestettä. Yhdiste liukenee erittäin hyvin veteen, etanoliin ja muihin poolisiin orgaanisiin liuottimiin, dietyylieetteriin ja aromaattisiin liuottimiin ja hieman vähäisemmässä määrin alifaattisiin hiilivetyihin. Allyylialkoholi muodostaa veden kanssa atseotrooppisen seoksen, joka sisältää 72,4 massaprosenttia allyylialkoholia ja kiehuu 88,6 °C:n lämpötilassa. Allyylialkoholi voidaan hapettaa joko akroleiiniksi, glyseroliksi tai glysidoliksi. Yhdiste reagoi myös halogeenien kanssa ja tetrakloorimetaani reagoi allyylialkoholin kanssa muodostaen 2,4,4,4-tetrakloori-1-butanolia. Yhdiste regoi kiivaasti hapettimien kanssa, mutta ei kuitenkaan polymeroidu itsestään kovin helposti muista tyydyttymättömistä alkoholeista poiketen. Polymeroitumista tapahtuu vasta kuumennettaessa sen vesiliuoksia yli 100 °C:n lämpötilaan. Allyylialkoholi on suhteellisen myrkyllinen yhdiste ja ärsyttää ihoa, hengitysteitä sekä silmiä aiheuttaen muun muassa kyynelvuotoa, pääkipua ja huonovointisuutta.


title: Allyylialkoholi

text: Ensimmäisen kerran allyylialkoholia valmistivat Auguste Cahours ja August Hofmann vuonna 1856 käsittelemällä allyylijodidia hydroksidiliuoksella. Nykyään yhdisteen teollinen valmistus perustuu neljään tapaan. Näitä ovat allyylikloridin hydrolysointi emäksisissä vesiliuoksissa, propeenin hapetus akroleiiniksi ja akroleiinin pelkistys isopropanolin avulla, propyleenioksidin isomerointi litiumfosfaatin katalysoimana sekä propeenin, etikkahapon ja hapen välinen palladiumin katalysoima reaktio allyyliasetaatiksi, joka hydrolysoidaan allyylialkoholiksi ja etikkahapoksi. Yhdistettä voidaan valmistaa myös pelkistämällä propargyylialkoholia.


title: Allyylialkoholi

text: Tärkein allyylialkoholin käyttökohde on glysidolin valmistus, josta valmistetaan edelleen muun muassa glyserolia, epoksideja ja muita orgaanisia yhdisteitä. Muita allyylialkoholista saatavia yhdisteitä ovat diallyylieetteri, muovien pehmentimenä käytettävät allyyliesterit, hydroformyloinnilla saatava 1,4-butaanidioli, polymeerit ja niiden monomeerit esimerkiksi diallyyliftalaatti ja allyylialkoholi-styreeni-kopolymeeri. Ainetta voidaan käyttää myös fungisidisena ja bakterisidisena säilöntäaineena.


title: Wat Phra Singh

text: Wat Phra Singh () on buddhalaistemppeli Chiang Main kaupungissa Pohjois-Thaimaassa. Temppeli perustettiin Lanna-kuningas Pha Yun kaudella 1345, jolloin valkoinen chedi rakennettiin.


title: Iso Kivijärvi (Parkano, Mustajärvi)

text: Iso Kivijärvi on Pirkanmaalla Parkanossa Mustajärvellä tai Hoseuksessa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Iso Kivijärvi on osa Vatajanjoen valuma-aluetta.


title: Iso Kivijärvi (Parkano, Mustajärvi)

text: Järven pituus on 900 metriä, leveys 300 metriä ja sen pinta-ala on 15 hehtaaria. Se sijaitsee Sompionevan turvetuotantoalueelta puoli kilometriä itään Välikankaan takana. Järven pikkuveli Vähä Kivijärvi on kuivatettu avosuoksi, jonka reunaan tuotantoalue rajautuu. Järvi jää kahden kangasmetsäalueen väliin ja suo-ojia laskee siihen pohjois- ja eteläpäässä. Eräs suo-ojista toimii samalla laskuojana, koska järven vedet laskevat pääasiassa noin 2,5 kilometriä suoalueen läpi Iso Pelijärveen. Rantaviivan pituus on 2 kilometriä. Järvi on matala, ja sen rannat ovat ruohottuneita ja soistuneita. Ilmakuvien perusteella järven keskiosat ovat heinittyneitä. Järven rannat ovat autiot. Eteläpuolelta järven ohittaa Hoseuksesta Mustajärvelle kulkeva yhdystie 13344.


title: Iso Kivijärvi (Parkano, Mustajärvi)

text: Järvi on matala ja ruohottunut järvi, johon laskee ympäristön suoalueen ja viereisen tuotantoalueen kuivatusojien vedet. Niiden vuoksi vesi on happamuusasteeltaan hapanta ja erittäin humuspitoista. Tämä on vaikuttanut veden happipitoisuuksiin negatiivisesti. Vuonna 1994 vedenlaatua tutkittiin kerran. Silloin kokonaistypen pitoisuus oli 1300 μg/l, kokonaisfosforin pitoisuus 86 μg/l (rehevä järvi) ja hapen kylläisyysaste 0%. Veden väriluku oli 400 Pt/l.


title: Iso Kivijärvi (Parkano, Mustajärvi)

text: Niemen maatilan mailta Iso Kivijärven rannalta on löydetty liuskeestä valmistettu hiomakivi, jossa on reikä kantohinaa varten. Esineen ikää ei ole arvioitu, mutta se on todennäköisesti pudonnut veteen aikana, jolloin järvi tai meri peitti maat. Seutu on siten ollut kivikaudella asuttua.


title: Iso Kivijärvi (Parkano, Mustajärvi)

text: Järven rannasta noin 80 metriä itäänpäin sijaitsee historiallisen ajan jäännös Laurinkämppä, josta on jäljellä asunnon kivijalka. Vuoden 1959 painetussa peruskartassa kohteessa näkyy kahden lämmitettävän asunnon ja kolmen kylmän rakennuksen karttamerkit. Vuoden 1992 peruskartassa toinen lämmitettävistä rakennuksista on poistettu kartalta. Samassa kartassa vastarannan pellot on metsitetty uudelleen.


title: Iso Kivijärvi (Parkano, Mustajärvi)

text: Vähä Kivijärvi sijaitsee vajaan puolen kilometrin etäisyydellä Iso Kivijärvestä. Jo vuoden 1959 peruskartassa Vähä Kivijärven suolta oli kaivettu oja peltojen läpi Iso Kivijärveen, jonka seurauksena järvi on ajan mittaan soistunut umpeen.


title: Moon Embracing the Sun

text: Moon Embracing the Sun (alun perin ) on televisioyhtiö MBC:n esittämä eteläkorealainen TV-sarja. Sen päärooleissa ovat Kim Soo-hyun, Han Ga-in ja Jung Il-woo.


title: Arang and the Magistrate

text: Arang and the Magistrate (kansainvälinen nimi, suom. "Arang ja Maistraatti", alun perin ) on televisioyhtiö MBC:n esittämä eteläkorealainen TV-sarja. Sen päärooleissa ovat Lee Jong-gi, Shin Min-ah ja Yeon Woo-jin.


Alvar Aallon Helsingin keskustasuunnitelma oli Alvar Aallon vuonna 1961 Helsingin kaupunginhallituksen toimeksiannosta laatima asemakaavasuunnitelma, joka koski Helsingin ydinkeskustan läheisyydessä olleita silloin vielä rakentamattomia tai vajaasti rakennettuja alueita. Suunnittelualue käsitti lähinnä Helsingin päärautatieaseman luoteispuolella sijainneen silloisen tavararatapiha-alueen, Töölönlahden lähiympäristön sekä Kampin pohjoisosan Mannerheimintieltä Leppäsuon alueelle ja Mechelininkadulle saakka. Myöhemmin 1960-luvulla Aalto laati suunnitelmasta muutamia hieman muunnettuja versioita, ja saamansa arvostelun vuoksi vielä vuonna 1972 uudistetun version, jossa varsinkin Hesperian puistoon suunniteltua rakentamista oli oleellisesti vähennetty.


title: Alvar Aallon Helsingin keskustasuunnitelma

text: Sen jälkeen kun Suomen ensimmäinen rautatie Helsingistä Hämeenlinnaan vuonna 1862 valmistui, rakennettiin päärautatieaseman lounaispuolelle vähitellen laaja tavara- ja huoltoratapiha-alue, jonka yhteydessä oli myös Valtionrautateiden konepaja. Ratapiha rakennettiin suurelta osin täytemaalle entisen Kluuvinlahden sekä Töölönlahden eteläosan paikalle. Alun perin se oli kaupungin rakennetun alueen rajalla tai sen ulkopuolella, mutta jäi kaupunkialueen laajetessa sen sisään. Uuden rakennusmaan saamiseksi keskusta-alueelle ryhdyttiin jo 1900-luvun alussa suunnittelemaan tavararatapihan siirtämistä Pasilaan, mikä kuitenkin toteutui lopullisesti vasta 1980-luvulla.


text: Kampin alueesta suuri osa kuului Venäjän vallan aikana Turun kasarmiin liittyneeseen varuskunta-alueeseen, ja keskeisen osan alueesta muodosti suuri harjoituskenttä. Kasarmin päärakennus kuitenkin tuhoutui Suomen sisällissodassa vuonna 1918, ja itsenäistyneen Suomen puolustusvoimat luopuivat ennen pitkää jäljelle alueen jäljelle jääneistäkin rakennuksista. Kun ne enimmäkseen on aikojen kuluessa purettu, myös tältä alueelta vapautui runsaasti rakennusmaata. Yksi kasarmin sivurakennuksista kuitenkin muutettiin vuonna 1935 Helsingin linja-autoasemaksi, minkä jälkeen sen läheisyydessä laaja maa-alue oli useiden vuosikymmenien ajan linja-autojen lähtölaiturialueena.


text: Kampin ja Töölönlahden alueelle laadittiin 1900-luvun alkupuolelta lähtien joukko laajakantoisia rakennussuunnitelmia, mutta niistä toteutettiin vain pieniä osia tai ei mitään. Eliel Saarisen Suur-Helsinki-suunnitelmassa "Pro Helsingfors" vuodelta 1918 ehdotettiin koko Töölönlahden täyttämistä ja keskustan laajentamista sen alueelle, jonka poikki olisi kulkenut leveä puistokatu, "Kuningasavenue", keskustasta Pasilaan. Myöhempiä suunnitelmia, joista monet myös olisivat edellyttäneet Töölönlahden täyttämistä, laativat muun muassa Oiva Kallio, joka vuonna 1932 voitti alueen suunnittelukilpailun, Berndt Aminoff vuonna 1932 ja Ilmari Launis vuonna 1942. Vuonna 1949 alueesta pidettiin uusi suunnittelukilpailu, joka ei johtanut mainittavaan tulokseen, mutta sen jälkeen Yrjö Lindegren ja Erik Kråkström laativat kaupungin toimeksiannosta vuonna 1954 valmistuneen ehdotuksen, joka jo monilta osin muistutti Alvar Aallon myöhemmin esittämää. Siinä Töölönlahden täyttämisestä oli luovuttu, uusi liikenneväylä oli sijoitettu rautatien viereen ja Kamppi oli varattu liike-elämän laajentumisalueeksi. Tässä suunnitelmassa, samoin kuin myöhemmin Alvar Aallon suunnitelmassa, varauduttiin autokannan suureen kasvuun ja edellytettiin, että suuresti kasvavan liikenteen oli sujuttava ilman ruuhkia.


text: Oleellisena osana Alvar Aallon suunnitelmaa olivat keskustaan suunnitellut uudet liikenneväylät. Niitä olivat keskustaan pohjoisesta johtanut sisääntuloväylä, Vapaudenkatu, joka olisi toteutettu pitkänä viaduktina rautatien yläpuolelle ja ulottunut rautatieaseman läheisyydestä Pasilaan, sekä Keskustan kehäväylä. Kehäväylän länsiosa olisi rakennettu silloisen satamaradan viereen Pohjoisen ja Eteläisen rautatiekadun väliseen, levennettävään kuiluun, itäosa taas viaduktina Kaisaniemen puiston yli, jolloin se olisi päättynyt Kaisaniemen- ja Unioninkatujen risteyksessä olevaan liikenneympyrään.


text: Helsingin vanha keskusta, erityisesti Kauppatorin ja Senaatintorin ympäristö olisi jäänyt ennalleen, mutta sen laajennukseksi olisi rakennettu moderni keskusta-alue Rautatieaseman ja Töölönlahden väliselle alueelle. Keskeisen osan siitä olisi muodostanut laaja kolmionmuotoinen aukio, Keskustori eli Terassitori jolle myöhemmin, vuonna 1968 ehdotettiin myös nimeä Itsenäisyydenaukio. Se olisi ulottunut Mannerheimin patsaalta Töölönlahden rantaan saakka ja olisi suurelta osin ollut kolmitasoinen, niin että ylempien torikansien alle olisi sijoitettu runsaasti liiketilaa ja pysäköintitilaa noin 2000 autolle.


text: Töölönlahden länsirantaa olisi pengeretty, ja sinne, osittain täytemaalle olisi rakennettu vesirajaan kiinni rivi julkisia kulttuurirakennuksia, joiden julkisivut olisivat peilautuneet veden pintaan. Ne olisivat mahdollisesti olleet Suomen Akatemian toimitalo, Suomen arkkitehtuurimuseo, konserttitalo, oopperatalo tai teatteri, kaupungin pääkirjasto, kaupunginmuseo ja suuri taidemuseo. Ajatuksena oli, että tämä veteen peilautuva valkoisten, kolmi- tai nelikerroksisten rakennusten rivistö antaisi kaikille Helsingin keskustaan rautatietä tai uutta Vapaudenkatua pitkin saapuville kaupungista komean ensivaikutelman ja muodostaisi samalla myyvän "näyteikkunan." Alvar Aalto itse vertasi rakennusriviä myös Venetsian renessanssipalatseihin. Näiden rakennusten ja Mannerheimintien väliin olisi jäänyt kapeahko puistovyöhyke.


text: Kampin alue varattiin liike-elämän laajentumisalueeksi. Keskustan kehäväylältä Mannerheimintielle johtanut liittymätie olisi kulkenut nykyisen Hotelli Presidentin korttelin halki ja liittynyt Mannerheimintiehen Simonkadun risteyksen kohdalla, jossa Forumin silloisen matalan liiketalon paikalle rakennettava uudisrakennus olisi sijoitettu noin 45 asteen kulmaan sekä Mannerheimintiehen että Simonkatuun nähden. Lasipalatsin paikalle olisi rakennettu korkea, viuhkamaisesti sijoiteltu liikerakennus. Uudelle linja-autoaseman paikaksi Aalto osoitti Runebergin- ja Malminkatujen välisen, silloin vajaasti rakennettuna varastoalueena olleen korttelin. Lasipalatsin ohella myös vanha linja-autoasemarakennus ja Nikolajeffin talo olisi purettu.


text: Helsingin kaupunginvaltuusto hyväksyi suunnitelman edelleen kehittämisen pohjaksi alustavasti jo vuonna 1961 sekä uudestaan vuonna 1966. Vuonna 1967 Töölönlahden ja Hesperian puiston alueelle vahvistettiin jo suunnitelmaan perustuva asemakaavakin, jonka mukaisesti Finlandia-taloa alettiin rakentaa.


text: Suunnitelma sai kuitenkin osakseen myös kasvavaa arvostelua. Eniten arvosteltiin Hesperian puistoon sijoitettavaa rakennusriviä, sillä Alvar Aallon ajatuksista poiketen ranta haluttiin yhä yleisemmin säilyttää luonnonmukaisena. Myös suunniteltua Vapaudenkatua arvostelivat ankarasti muun muassa eräät asukasjärjestöt sekä erityisesti Enemmistö ry, sillä sen pelättiin suuresti lisäävän autoliikennettä keskikaupungilla. Kun hanke on myöhemminkin eri yhteyksissä tullut esille, kaupunginvaltuusto on hylännyt sen kaksi kertaa.


text: Saamansa arvostelun vuoksi Alvar Aalto itse laati suunnitelmasta vuonna 1972 uuden version, jossa Töölönlahden länsirantaan sijoitettu rakennusrivi oli poistettu. Silloin jo rakennetun Finlandia-talon lisäksi alueelle olisi tämän suunnitelman mukaan tullut vain yksi uusi rakennus, Suomen kansallisooppera. Se kuitenkin olisi edelleen sijoitettu aivan rantaan Helsinginkadun varteen, toisin sanoen hieman idemmäksi kuin mihin se myöhemmin rakennettiin. Uutta rakennusalaa suunniteltiin sen sijaan silloisen Messuhallin, nykyisen Töölön kisahallin itäpuolelle, jolloin Stadionin edessä oleva aukio olisi kaventunut, mutta olisi ulottunut eteläpäässään Töölönlahden rantaan saakka uuden oopperatalon eteläpuolella.


text: Alvar Aallon keskustasuunnitelmasta on toteutettu vain Finlandia-talo, joka alkuperäisen suunnitelman mukaan olisi ollut eteläisin Töölönlahden länsirantaan suunnitelluista julkisista rakennuksista, sekä Kamppiin rakennettu Sähkötalo.


text: Suunnitelmaan kuulunut osa Kamppia rakennettiin 1970-luvulta lähtien pala palalta, enimmäkseen Alvar Aallon suunnittelemasta poikkeavalla tavalla. Sen sijaan vielä vuonna 1986 pidetyssä Kampin ja Töölönlahden alueen suunnittelukilpailussa, jossa ensimmäinen palkinto jaettiin kolmen toisistaan muutoin suuresti poikkeavan ehdotuksen (Jan Söderlundin Juha Sipilän ja Ilmo Valjakan), kesken, kaikkiin näihin voittaneisiin ehdotuksiin sisältyi Alvar Aallon ehdottama, Postitalon edustalta Töölönlahden rantaan ulottunut Keskustori, eri tavoin muunnellussa muodossa. Kun kuitenkin Kiasma myöhemmin rakennettiin tämän alueen eteläpäähän, aiemmin aukion osaksi varatulle alueelle, voidaan aukiosuunnitelma katsoa lopullisesti hylätyksi. Alueelle rakennetun Musiikkitalon ja rakenteilla olevan keskustakirjaston välissä on nykyisin huomattavasti pienempi aukio, Kansalaistori.


text:
Alkuperäisen suunnitelman mukaisen Keskustan kehäväylän on myöhemmissä suunnitelmissa korvannut kokonaan tunneliin
rakennettavaa Keskustatunnelia, joka ulottuisi Länsiväylältä Sörnäisten rantatielle saakka. Tunneli on sisältynyt tilanvarauksena muun muassa vuoden 2002 yleiskaavaan.


title: Seksihullut / Pekka Mutanen

text: Seksihullut / Pekka Mutanen on saman nimisten yhtyeiden split-albumi, joka julkaistiin 3. maaliskuuta 2015 levymerkillä Fuck CD’s.


title: Eudora Welty

text: Eudora Alice Welty (13. huhtikuuta 1909 Jackson, Mississippi – 23. heinäkuuta 2001 Jackson) oli yhdysvaltalainen kirjailija, joka kirjoitti romaaneja, novelleja ja esseitä. Hän kuului keskeisiin etelävaltalaiskirjailijoihin, ja hän on kuvannut Mississippin suistoalueetta taitavasti ja omaleimaisesti. Hänen proosassaan on vahva paikallissävy, ja siihen liittyy myös myyttistä symboliikkaa tuomaan salaperäisyyttä ja syvyyttä. Hänen novellitaidettaan on verrattu Katherine Mansfieldiin ja Anton Tšehoviin.


title: Eudora Welty

text: Weltylle myönnettiin 1973 Pulitzerin palkinto teoksesta "Optimistin tytär". Vuonna 1986 hänelle myönnettiin National Medal of Arts. William Dean Howellsin mitaliin hän sai 1955. Yhdysvaltalaisen Jacksonin kaupungin kaupunginkirjasto on nimetty Weltyn mukaan.


title: Wilhelm Hansen

text: Wilhelm Hansen (1821–1904) oli tanskalainen musiikkikustantaja. Vuonna 1857 hän perusti Kööpenhaminaan liikkeensä, joka ainakin 1970-luvulla oli Pohjoismaiden suurin. Sillä on ollut tytäryhtiöitä Oslossa, Tukholmassa sekä Frankfurt am Mainissa ja sisaryhtiö Lontoossa. Sillä on ollut merkittävä osuus suomalaisenkin musiikin kustannustoiminnassa.


title: El-Hadji Gana Kane

text: El-Hadji Gana Kane (s. 11. huhtikuuta 1995 Dakar, Senegal) on senegalilainen jalkapalloilija, joka edustaa Veikkausliigassa pelaavaa Seinäjoen Jalkapallokerhoa. Pelipaikaltaan Kane on keskuspuolustaja.


title: El-Hadji Gana Kane

text: Kane on RCD Mallorcan kasvatti. Hän pelasi seuran akatemiassa vuodet 2002–2014. Kausina 2014–2015 ja 2015–2016 Kane pelasi Tercera Divisiónin CD Binissalemissa ja CD Ferriolensessa. Helmikuussa 2016 Kane siirtyi testijakson jälkeen Veikkausliigan hallitsevaan mestariin Seinäjoen Jalkapallokerhoon vuoden mittaisella sopimuksella.


title: Seksihullut / Nitebuzz

text: Seksihullut / Nitebuzz on kahden samannimisen yhtyeen split-albumi, joka julkaistiin tammikuussa 2012.


title: Verho (täsmennyssivu)

text: Verho tarkoittaa seuraavia:


title: Bakkafrost

text:
P/F Bakkafrost on färsaarelainen elintarvikealan konserniyritys, joka kasvattaa kuoretta, lohta ja taimenta, jalostaa niitä ja myy kalatuotteita.
Yrityksen toiminta on jaettu kolmeen toimintoon: kalanviljely, lisäarvoa antavat tuotteet, sekä kala-aterioiden, -öljyn ja -ruuan tuotanto ja myynti. Bakkafrostilla on 19 omaa kalankasvattamoa Färsaarten 18 eri vuonossa.


title: Bakkafrost

text: Yhtiön perustivat veljekset Hans ja Róland Jacobsen vuonna 1968. Ensimmäinen kalankäsittelylaitos valmistui samana vuonna. Ensimmäisen kymmenen vuoden aikana yritys keskittyi kalastetun kalan, kuten sillien käsittelyyn, jalostamiseen ja myyntiin. Vuonna 1979 yritys aloitti kalanviljelyn yhtenä ensimmäisistä toimijoista Färsaarilla. 1980-luvulla Bakkafrost keskittyi mustakitaturskan jalostukseen, mutta saaliiden määrät romahtivat 1990, mikä ajoi yrityksen ja elinkeinon taloudellisiin vaikeuksiin.


title: Bakkafrost

text: Vuonna 1986 alkoi lohen ja kuoreen viljely. Viljelyä ja kalankäsittelylaitoksia laajennettiin. Vuoteen 2006 mennessä yhtiön kalankasvattamojen laajuus vastasi 18 000 tonnia perattua kalaa ja kalankäsittelylaitokset pystyivät perkaamaan 55 tonnia lohta päivässä. Yritys kasvoi edelleen. Vuonna 2010 perattua kalaa tuotettiin jo yli 21 000 tonnia. Samana vuonna yhtiö listautui Oslon pörssiin. Vuonna 2011 yhtiö hankki enemmistön färsaarelaisesta P/f Havsbrún -yhtiöstä, jolloin se sai kala-aterioiden, -öljyn ja kalanruuan valmistuskapasiteettia ja lisää kalanviljelmiä. Myös muita yritysjärjestelyjä tehtiin. Enemmistö monista yritysostojen seurauksena saaduista kalaviljelmistä jouduttiin myymään Färsaarten kalankasvatussäännösten seurauksena. Vuonna 2013 yhtiö päätti mittavista uudistus- ja laajennusinvestoinneista seuraavan viisivuotiskauden aikana.


title: Bakkafrost

text: Vuonna 2014 Bakkafrost-konserni tuotti runsas 44 000 perattua lohta ja runsas 85 000 tonnia kalaöljyä. Yhtiöllä on hallussaan noin 55 prosenttia Färsaarten lohentuotannosta. Oman arvionsa mukaan yhtiö on maailman 15. suurin lohentuottaja. Myynnistä suuntautui 64 % Eurooppaan, 16 % Yhdysvaltoihin, 13 % Kiinaan ja 8 % muihin maihin (mm. Venäjä).


title: Arto Verho

text: Arto Juhani Verho (s. 1942) on suomalainen tekniikantutkija ja professori. Hän on ollut Lappeenrannan teknillisen korkeakoulun koneensuunnitteluopin professori vuodesta 1981. Hänen tutkimuskohteenaan on ollut mekanismioppi ja tuotesuunnittelun menetelmät.


title: Men’s Riesen Slalom Trail

text: Men’s Riesen Slalom Trail on laskettelurinne Naeba Ski Resortissa Yuzawassa Niigatan prefektuurissa Japanissa.


title: Men’s Riesen Slalom Trail

text: Men’s Riesen Slalom Trail tunnetaan miesten suurpujottelun maailmancupin kilpailujen isäntäpaikkana. Vuoden 2016 maailmancupin kilpailussa rinteen alaosana oli Ski Slope No. 3 -rinne, jonne mentiin viistosti High-Speed Lift No. 8 -hissin yläaseman alapuolelta.


title: Vähä-Valkiainen

text: Vähä-Valkiainen eli Vähä Valkijärvi on Pirkanmaalla Parkanossa Jylhänkylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Vähä-Valkiainen on osa Vatajanjoen valuma-aluetta.


title: Vähä-Valkiainen

text: Järven pituus on 550 metriä, leveys 200 metriä ja sen pinta-ala on 8,0 hehtaaria. Se sijaitsee Iso Venesjärven pohjoispuolella ja Jylhänkankaan eteläpuolella. Järven itäpuolella on kahden maatalon peltoja, mutta muuten ovat rannat kangasmetsää. Siihen ei laske muualta ojia ja sen laskuoja yhtyy 200 metrin päässä Venesjokeen. Rantaviivan pituus on 1,4 kilometriä. Järven rantaan on rakennettu kolme vapaa-ajan asuntoa. Niille johtaa tiet Iso Venesjärveä kiertävältä kylätieltä, joka lähtee 200 metriä idässä järveä ohittavalta valtatieltä 3. Pohjoisrannan asuntojen edestä on ranta ruopattu puhtaaksi.


title: V. E. V. Wessman

text: Vilhelm Eliel Viktorinus (Viktor) Wessman (31. tammikuuta 1879 Sipoo – 22. toukokuuta 1958 Tammisaari) oli suomalainen kielentutkija. Hänen tutkimuskohteitaan olivat suomenruotsalaiset murteet ja paikannimet. Hänelle myönnettiin professorin arvonimi 1942.


title: V. E. V. Wessman

text: Wessman työskenteli vuosina 1906–1925 suomen ja ruotsin sekä uskonnon opettajana kouluissa eri puolilla Suomea. Vuosina 1925–1947 hän oli historian ja yhteiskuntaopin opettajana Tammisaaren seminaarissa. Hän oli myös pohjoismaisen filologian dosentti Helsingin yliopistossa vuosina 1937–1942. Wessman keräsi ja julkaisi suomenruotsalaista perinnetietoa ja murreaineistoa. Hän julkaisi vuosina 1925–1932 neliosaisen teoksen "Samling av ord ur östsvenska folkmål", johon oli koottu suomenruotsalaisia murresanoja ja joka täydensi Herman Vendellin aiemmin kokoamaa sanakirjaa, sekä toimitti aikakauskirja "Finlands svenska folkdiktningiin" kahdeksan numeroa, joiden aiheina olivat kansanlaulut, uskomukset, arvoitukset ja leikit. Erityisesti Wessmania kiinnosti Uudenmaan ruotsalaismurre. Hän julkaisi myös kolmiosaisen teoksen kotipitäjänsä Sipoon historiasta ("Boken om Sibbo", 1925–1929).


title: Francesco Sabatini

text: Francesco Sabatini (1722 Palermo – 1797 Madrid), myös tunnettu nimellä Francisco Sabatini, oli italialainen arkkitehti, joka työskenteli Espanjassa 1700-luvulla. Hänen työnsä edusti uusklassismia.


title: Enn Vetemaa

text: Enn Vetemaa (20. kesäkuuta 1936 – 28. maaliskuuta 2017) oli virolainen kirjailija. Hän kuvasi teoksissaan usein taiteilijoita ja pohti ihmisen vastuuta ja suhdetta omaan aikaansa. Proosan lisäksi hän julkaisi runoja ja näytelmiä.


title: Enn Vetemaa

text: Vetemaan näytelmistä on suomennettu ainakin "Illallinen viidelle" (Öhtusöök viiele), jota esitettiin Tampereen, Kemin ja Varkauden teattereissa vuonna 1974. Sitä seuraavana vuonna Tampereen Teatteri toi näyttämölle Vetemaan näytelmän "Mestareiden Pyhä Susanna" (Püha Susanna ehk Meistrite kool).


title: David Faupala

text: David Faupala (s. 11. helmikuuta 1997 Bully-les-Mines) on ranskalainen jalkapalloilija, joka edustaa englantilaista Manchester Cityä. Pelipaikaltaan Faupala on hyökkääjä.


title: David Faupala

text: Faupala on RC Lensin kasvatti. Hän siirtyi seurasta vuonna 2015 englantilaisen Manchester Cityn juniorijoukkueeseen. Faupala teki debyyttinsä seuran paidassa helmikuussa 2016 FA Cupin ottelussa Chelseaa vastaan onnistuen maalinteossa.


title: David Faupala

text: Faupala on pelannut Ranskan alle 17- ja alle 18-vuotiaiden maajoukkueissa.


title: Herbert Wetterstrand

text: Herbert Gustaf Wetterstrand (6. heinäkuuta 1905 Kokemäki – 26. heinäkuuta 1986 Helsinki) oli suomalainen yritysjohtaja ja kauppaneuvos. Hän oli Oy Stockmann Ab:n toimitusjohtaja 1957–1970.


title: Herbert Wetterstrand

text: Herbert Wetterstrandin isä Ludvig Wetterstrand oli Kokemäen kunnanlääkäri ja myöhemmin piirilääkäri Helsingissä, suku oli tullut Suomeen Ruotsista 1870-luvulla. Wetterstrand kirjoitti ylioppilaaksi Nya svenska läroverketistä vuonna 1923 ja valmistui diplomiekonomiksi Svenska handelshögskolanista vuonna 1925, minkä jälkeen hän opiskeli kaksi vuotta taloustiedettä Lontoon yliopistossa ja London School of Economicsissa. Hänet palkattiin vuonna 1927 konttoristiksi Stockmannille, jonka palveluksessa hän työskenteli koko uransa. Hän toimi yhtiön luottopäällikkönä 1943–1948, apulais- ja myyntijohtajana 1948–1954, vt. toimitusjohtajana 1953, varatoimitusjohtajana ja kaupallisena johtajana 1954–1957 sekä toimitusjohtajana 1957–1970. Wetterstrandin johtajakaudella Stockmann avasi uudet tavaratalot Tampereella vuonna 1957 ja Pietarsaareen vuonna 1967 sekä rakennutti uuden tukkukeskuksen Helsingin Pitäjänmäkeen ja Akateeminen Kirjakaupan Kirjatalon Helsingin keskustaan. Hän kuului yhtiön hallitukseen vuodesta 1958 ja toimi uransa lopuksi sen puheenjohtajana vuosina 1970–1973.


title: Herbert Wetterstrand

text: Wetterstrandilla oli paljon luottamustoimia. Hän kuului 1954–1974 Vakuutus Oy Pohjolan, 1957–1970 Tukon, 1958–1960 Rautakauppojen Oy:n, 1959–1970 Rautakonttorin, 1961–1975 Suomen Höyrylaivan ja 1965–1974 Pohjoismaiden Yhdyspankin hallintoneuvostoon, 1957–1970 Suomen Rauta- ja Koneliikkeiden Yhdistyksen, 1957–1970 Suomen Tukkukauppiaiden Liiton ja 1958–1974 Helsingin kauppakamarin hallitukseen, vuodesta 1962 Kansainvälisen kauppakamarin Suomen osaston ja Suomen Messujen johtokuntaan, vuodesta 1957 Svenska Handelshögskolanin säätiön edustajistoon, 1957–1974 Yksityisyrittäjäin säätiön ja vuodesta 1968 Ekonomiska Samfundetin hallitukseen sekä vuodesta 1969 Suomen Ulkomaankauppaliiton valtuuskuntaan. Lisäksi hän kuului Pelastakaa Lapset ry:n keskushallitukseen 1956–1959, Finnish-British Societyn hallitukseen vuodesta 1961 ja Saksalais-suomalaisen yhdistyksen hallitukseen vuodesta 1964. Hänelle myönnettiin kauppaneuvoksen arvonimi vuonna 1960.


title: Johannes Widekindi

text: Johan(nes) Widekindi (noin 1620–1728) oli ruotsalainen historiantutkija. Hän kirjoitti Ruotsin suurvalta-ajasta, muun muassa Kustaa Aadolfin elämäkerran. Hänen kirjoittamansa kronikat olivat tyylillisesti kömpelöitä mutta arvokkaita 1600-luvun historian tuntemuksen kannalta, sillä arkistomateriaali, jota hän käytti kirjoitustensa aineistona, on suurelta osin tuhoutunut.


title: Seksihullut (albumi)

text: Seksihullut on saman nimisen punkyhtyeen esikoisalbumi, joka julkaistiin huhtikuussa 2011 levymerkillä Temmikongi.


title: Seksihullut (albumi)

text: Soundin Antti Luukkanen antoi albumille kolme tähteä viidestä, mainiten Seksihullujen tuntuneen aluksi pelkältä vitsiltä, mutta sen viehätyksen piilevän sopivassa suhteessa punkin anarkiaa ja avantgardea, kommentoiden albumin sopivan nautittavaksi pienissä erissä. Luukkanen sanoi myös seuraavaa:


title: Seksihullut (albumi)

text: Kaikki kappaleet säveltänyt, sanoittanut ja sovittanut Seksihullut.


title: Etelästoa (Olympia)

text: Etelästoa oli antiikin aikainen stoa eli pylväshalli Olympiassa Kreikassa. Sen rauniot sijaitsevat Olympian arkeologisella alueella Archaía Olympían kunnassa Buleuterionin raunioiden eteläpuolella.


title: Etelästoa (Olympia)

text: Etelästoa rakennettiin klassisen kauden lopulla noin vuonna 360–350 eaa., suunnilleen samaan aikaan niin kutsutun Kaikuhallin kanssa. Rakennuksesta käytetty nimi on nykyaikainen ja perustuu sen sijaintiin. Stoan on ehdotettu olleen sama kuin Olympian nimellä "Proedria" tunnettu rakennus, jonka Pausanias mainitsee, mutta tästä ei ole varmuutta. Herulien hyökkäyksen pelossa stoan ja Zeuksen temppelin ympärille rakennettiin muuri vuonna 267 jaa.


title: Etelästoa (Olympia)

text: Etelästoa sijaitsi nimensä mukaisesti Olympian pyhäkköalueen etelälaidalla varsinaisen temenos-alueen eli "Altiksen" ulkopuolella. Rakennuksen pituus oli noin 80,6 metriä ja leveys noin 14,1 metriä. Stoa avautui etelään ja siinä oli julkisivun puolella doorilaiset pylväät, pitkillä sivuilla 34 pylvästä ja lyhyillä sivuilla 6 pylvästä. Eteläosan keskellä oli ulkoneva, noin 7 metriä leveä portiikki, jonka julkisivussa oli kuusi doorilaista pylvästä ja sivuilla kolme pylvästä. Se teki rakennuksesta hieman T-kirjaimen muotoisen. Stoan sisäpuolella oli pituussuunnassa 17 korinttilaista pylvästä, jotka jakoivat rakennuksen kahteen laivaan. Stoan pohjoislaita muodostui seinästä, jossa oli pohjoiseen pyhäkköalueen puolelle johtava ovi kummassakin päässä. Stoa oli rakennettu marmoriselle jalustalle ja tehty paikallisesta kalkkikivestä, jossa on paljon mm. simpukankuoria.


title: Kaakkoistalo

text: Kaakkoistalo on nimitys, jota käytetään eräästä antiikin aikaisesta rakennuksesta Olympiassa Kreikassa. Se oli mahdollisesti Hestian pyhäkkö. Rakennuksesta käytetty nimi on nykyaikainen ja perustuu sen sijaintiin.